Photographer John Glynos /Lighttraps: 2015\nτα γραπτά μένουν, αλοίμονο!\nΤί ακριβώς είναι η φωτογραφία;\nΑν δεν γνωρίζετε και διαβάσετε το βιβλίο της Σούζαν Σόνταγκ, θα λάβετε μιαν απάντηση από εχθρική για το αντικείμενο και τους φωτογράφους, έως απαράδεκτα ταπεινωτική και ρατσιστική.\nΑν όμως σας αρέσει η φωτογραφία και ξέρετε έστω και λίγα, τότε το σοκ θα είναι ποιο μεγάλο, μια και η θέση της είναι, σύμφωνα με όσα γράφει, καθόλου θετική ή έστω ανεκτική. Εγώ προσωπικά αυτό ένοιωσα διαβάζοντας το βιβλίο δυο και τρεις φορές με ολοένα και ποιο μεγάλη οργή. Κι ας πρόσεχε τι έγραφε και σε ποιό κλάδο απευθύνεται. Θα μπορούσε για παράδειγμα εξ αριστερών ορμώμενη να έγραφε για τους πολιτικούς, τους δημοσιογράφους, τους γιατρούς, τους ντανταϊστές, τις πόρνες, τους έμπορους, ή τους νταβατζήδες. Λέμε τώρα.\nΘα πρέπει ή να κόψετε τις φλέβες σας, επειδή ψάχνετε λίγη ομορφιά και ίσως ένα χόμπι, επειδή καταφέρατε να αποκτήσετε μια φωτογραφική μηχανή, ή να σκεφτείτε ένα τρόπο αντίδρασης, αυτόν που διάλεξα εγώ.\nΠήρα στα χέρια μου το βιβλίο (1996), το διάβασα μέχρι τέλος σημειώνοντας με μολύβι αυτά που με πρώτη ανάγνωση λες “ε δεν πάει άλλο, θα το σκίσω”. Λίγες σελίδες μου γλύτωσαν και δεν έχουν καμιά υπογράμμιση. Στο τέλος το εκσφενδόνισα, αλλά μετά μερικές ώρες το περιμάζεψα. Είπα, μη βιάζεσαι, ξαναδιάβασέ το.\nΤι να πει κανείς και σε τι να σταθεί όταν δεν υπάρχει κεφάλαιο, στην κυριολεξία, που να μη σκέφτηκα και να μην υπογράμμισα την εχθρική και αστήρικτη ίσως ψυχολογικά, λογική της κυρίας αυτής. Λέω ίσως, γιατί μπορεί να έχει κάνει έρευνες με ψυχιάτρους και ψυχολόγους σχετικά με το τι θεό πιστεύουν οι ανά τον ελεύθερο κόσμο φωτογράφοι και το γιατί διάλεξαν αυτή τη τόσο δύσκολη τέχνη για να εκφράζονται και τεχνική για να ζουν από αυτή. Δεν γνωρίζω καμία έρευνα που να καταγράφει βαθύτερα, γιατί ο φωτογράφος τραβάει φωτογραφίες.\nΘα πάρω σα βάση λοιπόν τη ύπαρξή μου.\nΑνακάλυψα ότι μου αρέσει να βλέπω, να βρίσκω την ομορφιά όπου μπορώ, έμαθα να εμφανίζω και να τυπώνω, να επιλέγω, να κρίνω με τον αυστηρότερο τρόπο (πιστεύω), αυτά που φωτογραφίζω, να καδράρω ακόμη και χωρίς μηχανή, να χαίρομαι το αποτέλεσμα, να σέβομαι τον άνθρωπο, τη φύση το περιβάλλον, να αγαπώ τον τόπο μου και να τον πονάω. Η παρατήρηση έγινε το μέσο μάθησης όπως και το διάβασμα, όλα αυτά και πολλά άλλα από την στιγμή που πήρα τη πρώτη μου φωτογραφική μηχανή (μια ρώσικη πλαστική 35 χιλιοστών, με 300δρχ το 1967).\nΗ φωτογραφία, η μουσική και ο κινηματογράφος (ο κολλητός της φωτογραφίας), είναι οι μορφές τέχνης που ανακάλυψα μόνος μου. Τελειώνοντας το τότε γυμνάσιο ήξερα μόνο τα δικά μας γράμματα και Αγγλικά. Το κράτος μας την εποχή εκείνη όλα τα φωτογραφικά τα είχε δασμολογικά στα είδη πολυτελείας. Δεν είχαν καμιά απολύτως φωτογραφική αισθητική γνώση ή κοινωνική ιδεολογία, ήμουν μαθητούδι. Να λοιπόν μια πτυχή της φωτογραφίας που της ξεφεύγει της συγγραφέως. Και δεν νομίζω πως σε όλο το κόσμο ήμουν ο μοναδικός φωτογράφος. Γνωρίζω αρκετούς ακόμη.\nΗ συμβολή της φωτογραφίας στη διαμόρφωση γνώσης.\nΗ άποψή της είναι εντελώς εσφαλμένη και τα παραδείγματά της μας λένε συνεχώς ότι η γνώση από τις φωτογραφίες είναι λάθος, για κλάματα δηλαδή. Η σχέση της φωτογραφίας με το κινηματογράφο δεν την απασχολεί παρά μόνο όταν πρόκειται για επιχειρήματα που θα καταλήξουν σε αρνητικά συμπεράσματα και θέσεις. Το ίδιο αντλεί επιχειρήματα από τη λογοτεχνία και τη ζωγραφική. Ακόμη και εκεί που πάει να βρει κάτι καλό, στο τέλος το συμπέρασμά της είναι αρνητικό. Από όσα διάβασα για αυτήν, ήταν αριστερής τοποθέτησης, έτσι για την ιστορία.\nΔεν λέει κουβέντα για τον “Πολίτη Κέην” και την έξοχη φωτογραφία του, ούτε για τον Σβεν Νκβιστ, της φταίει όμως η “Κίνα” του Αντονιόνι, γιατί θίχτηκαν οι Κινέζοι. Έχει δίκιο. Δεν είχε γίνει όμως η σφαγή στη πλατεία Τιέν Αν Μεν.\nΔεν έχει αντίρρηση στο κατευθυνόμενο μάτι, δεν φαίνεται όμως να γνωρίζει τη παροιμία του λαού μας “σ’ όλα υπάρχει νόμος, στα μάτια όχι όμως”, αλλά εμάς τους Έλληνες μας λυπόνται οι ξένοι.\nΟύτε ανθρωπιά, ούτε ιστορία, ούτε παράδοση διαθέτουμε εδώ και 3.000 χρόνια και βάλε. Θα μου πείτε και που να ξέρει ο καθένας τις Ελληνικές παροιμίες, εντάξει.\nΓια τον Στάλιν, για το ΓΚΟΥΛΑΓΚ, για τον ΜΑΟ, για τον Χίτλερ και γενικότερα για το πού οδηγεί η βία και ο απόλυτος έλεγχος του ανθρώπινου νου, δεν της είπε κανείς; τις φωτογραφίες από τα κρεματόρια των Ναζί και το ολοκαύτωμα των Ισραηλιτών δεν τις “απόλαυσε”; Γιατί δεν υπάρχουν αντίστοιχες φωτογραφίες από τις εκκαθαρίσεις του Στάλιν; γιατί έχουμε τόσο υλικό από τη φρίκη του Βιετνάμ; και πως είναι δυνατό να μην αποτελούν μήνυμα κατά της βίας και του πολέμου αυτές οι φωτογραφίες. Πόσοι φωτορεπόρτερ έχουν πέσει από σφαίρες και ξύλο πάνω στην “δουλειά” και βασανιστήρια από αυτούς που δεν δέχονται την ελεύθερη διακίνηση ιδεών; μηλιά.\nΓράφει σε ένα σημείο ότι οι αναγνωριστικές φωτογραφίες που τραβιούνται σε καιρό πολέμου έχουν σαν αποτέλεσμα το θάνατο ανθρώπων. Σύμφωνοι, αλλά αν έχουμε πόλεμο και αν είναι του εχθρού οι απώλειες τότε θα πρέπει να έχω πρόβλημα αν πιστεύω ότι η φωτογραφία είναι κακό πράγμα. Η τέχνη δεν σώζει ζωές, τις ομορφαίνει. Δεν αρνείται ότι η φωτογραφία είναι τέχνη, καταλήγει όμως πως είναι η χειρότερη τέχνη από όλες, πως τα έργα της έχουν μικρή και λανθασμένη αξία και οι καλλιτέχνες φωτογράφοι γενικά, εκμεταλλεύονται τους ανθρώπους.\nΑπίστευτο; Οι φωτογράφοι είναι εκμεταλλευτές;\nΜιλάμε για φιλοσοφία της πεντάρας!\nΗ τεχνική φωτογραφία σώζει ζωές με το παραπάνω και τη συμβολή αυτή της φωτογραφίας δεν την σχολιάζει. Δεν ξέρει, ή αγνοεί; Δέστε τα βιβλία ιατρικής, φυσικής, μηχανικής, ηλεκτρονικών. Αλήθεια τι έχει να πει η κυρία για τον τρόπο κατασκευής κυκλωμάτων ηλεκτρονικών υπολογιστών; Το 1973 δεν γνώριζε ίσως όλο το φάσμα των φωτογραφικών δυνατοτήτων, αυτό όμως δεν συγχωρεί τον αφορισμό ότι οι φωτογράφοι είναι απλοί παρατηρητές και οι φωτογραφίες δεν συμβάλλουν τελικά στη δημιουργία καλύτερων συνειδήσεων και καλύτερης ζωής. Η κακή εφαρμογή και χρήση όλων των πραγμάτων φέρνει τα κακά αποτελέσματα. Το “παν μέτρο άριστον” δεν βλέπει ότι δεν έχει πλέον εφαρμογή παρά σε ελάχιστες περιπτώσεις παγκοσμίως. Το πως θα ζούσαν οι άνθρωποι χωρίς τη δυνατότητα να απολαύσουν αυτό που τους αρέσει, δεν βλέπω να την απασχολεί. Από τη στιγμή που μερίδα ανθρώπων τη “βρίσκει με τη φωτογραφία” και όχι με τα ναρκωτικά, δεν βλέπω γιατί θα πρέπει η μερίδα αυτή να θεωρείται προβληματική. Ποιός επιτέλους είναι αυτός που θα μας λέει συνεχώς ότι αυτό είναι αξιοπρεπές και το άλλο όχι; Και αν οι θέσεις: “οι φωτογράφοι δεν προσφέρουν” (κάποιοι θίγονται), “οι φωτογραφίες λένε ψέματα” (η αλήθεια καίει), “οι φωτογράφοι δεν είναι καλοί άνθρωποι” (επειδή ξεσκεπάζουν αυτά που θέλουμε να είναι κουκουλωμένα) και πολλές ακόμη ανοησίες που περιέχονται στο βιβλίο, δεν είναι ρατσισμός, τότε τί είναι;\nΓια την εκμετάλλευση του έργου των φωτογράφων δεν φαίνεται να “πήρε κάβο”.\nΈνα έχω να πω. Δεν είμαι τίποτα, έχω ανάγκη και το μερμηγκάκι, μου αρέσει αυτό που έκανα σαν εργασία, σαν τέχνη για προσωπική ευχαρίστηση. Και ποτέ δεν απαίτησα αμοιβή μεγαλύτερη από την ελάχιστη ηθικά επιτρεπτή, ή από κάποιο που δεν είχε. Το βιβλίο όμως αυτό δεν το δέχομαι, όχι γιατί θίγομαι, αλλά γιατί δεν δέχομαι την εικόνα που περνάει για τη φωτογραφία και τους Έλληνες συναδέλφους μου, τους ανά τον κόσμο επαγγελματίες και ερασιτέχνες φωτογράφους. Για την Αμερική, δεν πιστεύω ότι η κατάσταση είναι όπως βγαίνει μέσα από το βιβλίο, όσο για τη Κίνα, θα το εξέδιδε σίγουρα με έξοδά του, το εκεί “δημοκρατικό” καθεστώς της εποχής της που ποτέ δεν άφησε να ανοίξει ούτε μύτη κινέζου!\nΓια δύο λόγους μόνο αξίζει να διαβάσει κανείς αυτό το βιβλίο-ντροπή. Να μάθει πως σκέφτονται (αν σκέφτονται και με τι σκέφτονται), οι εχθροί της φωτογραφίας, ο πρώτος λόγος. Ο δεύτερος λόγος είναι η πικρή αλήθεια για τη δύναμη της εικόνας και το που τραβάει η διαφήμιση. Εδώ τα λέει “έξω από δόντια" και συμφωνώ. Αλλά η φωτογραφία, δεν είναι μόνο διαφήμιση, και δεν είναι η φωτιά καταστρεπτική, αλλά η χρήση της.\nΚατά τα άλλα το βιβλίο συνιστάται για διάβασμα και υπογραμμίσεις κατά βούληση. Όσο καιρό το διάβαζα έχανα τον ύπνο μου, βλέπετε είναι η αντίθετη γνώμη που κεντρίζει το ενδιαφέρον.\nΠαρακαλούνται ωστόσο οι σεναριογράφοι όταν περιλαμβάνουν ρόλους φωτογράφων στα έργα τους, να ρωτάνε και κανένα φωτογράφο. Η εικόνα που βγαίνει προς το κοινό, είναι υποτιμητική για τους φωτογράφους, λάθος για το πως τραβιούνται ή δημιουργούνται οι φωτογραφίες και κάθε άλλο εκτός από τίμια.\nΤο έγραψα πρώτη φορά τον Αύγουστο του 1996\nΣήμερα, 2015 η Σόνταγκ δεν ζει πλέον.\nΑναρτήθηκε από Photoshooter (Γιάννης Γλυνός) στις 10:53 π.μ. Δεν υπάρχουν σχόλια:\nstop, απαγορεύεται η φωτογράφιση\nΠροσοχή: δεν είναι φάρσα, δεν είναι πολιτικό κείμενο, δεν είναι φαντασία.\nΑπαγορεύεται η φωτογράφηση;\nΈχει συμβεί σε πολλούς γνωστούς, φίλους, σε μαθητές και μαθήτριες σχολών φωτογραφίας.\nΜπορεί να συμβεί σε όλους όσους φωτογραφίζουν, οπουδήποτε, οποτεδήποτε.\nΘα έλεγε κανείς πως στην δημοκρατική μας Ελλάδα η φωτογραφική μηχανή είναι κάτι σαν το κόκκινο πανί για το ταύρο.\nΚι αν η απαγόρευση έρθει από το όργανο της τάξης, το ενδεδυμένο τη στολή υπηρεσίας, να είστε ευχαριστημένοι, ξέρετε με ποιο έχετε να κάνετε. Αν σας τύχει από κάποιο σεκιουριτά, ή από κάποιον άλλο δίχως στολή, τότε τα πράγματα θα ομαλοποιηθούν μόνο με την παρουσία του οργάνου και πάλι, αν δεν χάσετε την υπομονή και τη ψυχραιμία σας μέχρι τότε και μέχρι να βρεθεί. Ωστόσο ο χρόνος που θα χρειασθεί για την απεμπλοκή σας θα είναι ακόμη μεγαλύτερος.\n-"γιατί φωτογραφίζεις; ρε δεν ακούς;"\nΣας άρεσε; Μου έχει συμβεί να μου φωνάζουν από 300 μέτρα μακριά!\nΟι αποδείξεις για τον παραλογισμό των απαγορεύσεων είναι πολλές και μέχρι σήμερα στόχοι του παραλόγου γίνονται κυρίως όσοι κρατάνε -χειρίζονται στο ύπαιθρο μεγάλες μηχανές, πχ μια SLR/dSLR, ή μεγάλη και βαριά μηχανή όπως πχ ειδική για λήψεις μέσα σε εργαστήριο! Σαφώς τα Smartphone's και τα tablets δεν τα υπολογίζει κανείς, αν και αυτά κυρίως θα έπρεπε να προσέχουν τις πονηρές αυτές ημέρες που πραγματικά δεν ξέρει κανείς ποιος τα χειρίζεται.\nΠχ, πρόσφατα (Νοέμβριος 2015) είδαμε όλοι οι επιβάτες στο μετρό με μεγάλη έκπληξη έναν εξαθλιωμένο κουλτουριάρη ρακοσυλλέκτη φορτωμένο "σαβούρα" να κρατά και να λειτουργεί ένα smartphone τελευταίου τύπου και από τα πλέον ακριβά! σαφώς και έχει το δικαίωμα να κατέχει ότι θέλει, αλλά στο σύνολο, κάπου κολλάει το gadget!\nΕίναι πλέον τόσο συχνά τα περιστατικά βίας εναντίον φωτογράφων που αναρωτιόμαστε αν υπάρχει νόμος που απαγορεύει ολοκληρωτικά τη φωτογράφηση με μια καλή μηχανή.\nΣπανιότερα θα συμβεί το ίδιο και με κάποιον που φωτογραφίζει με κόμπακτ και δεν έχει ακουστεί ακόμη κάτι για αυτούς που φωτογραφίζουν με κινητό τηλέφωνο που είναι εφοδιασμένο με φωτογραφική μηχανή. Σαν να λέμε δηλαδή ότι με ένα τηλέφωνο που έχει καλή ψηφιακή φωτογραφική δεν τρέχει κάστανο, προς το παρόν. Λογικά, εκ πείρας, δεν πρέπει ο φωτογράφος να τραβάει τη προσοχή κανενός.\nΗ προσωπική μου εμπειρία των αδικαιολόγητων φωτογραφικών απαγορεύσεων σε δημόσιους χώρους περιλαμβάνει πολλά επεισόδια, προσβολές και προσβολές κάθε είδους. Όμως το θέμα δεν είναι να παραθέσουμε περιστατικά αλλά να βρούμε λύσεις ώστε να μην φθάσουμε σε αυτά, αν γίνεται ασφαλώς. Άκουσα συνάδελφο ρεπόρτερ να λέει πως λιγότερα, έως ελάχιστα προβλήματα είχε στα πολεμικά μέτωπα, αλλά στην Αθήνα πραγματικά κινδύνευσε πολλάκις!\nΤο θράσος των ανεγκέφαλων μπορεί να φθάσει μέχρι τη δια της βίας απόσπαση φωτογραφικής μηχανής, καταστροφή του φιλμ, διαγραφή της κάρτας μνήμης στην ψηφιακή μας εποχή. Και αυτό το έχω υποστεί σε παρουσίαση μάλιστα ψηφιακής φωτογραφικής μηχανής στην Ολλανδία!\nΗ τεχνολογία δεν τους είναι άγνωστη, κάνουν πως αγνοούν το νόμο και εδώ μιλάμε για ληστεία, καταστροφή πνευματικής ιδιοκτησίας, εργασίας που ενδεχόμενα έχει αναλάβει ο φωτογράφος έναντι αμοιβής που περιέχεται στη κάρτα μνήμης και δεν είναι φωτογραφίες που πάρθηκαν πριν αρχίσει το επεισόδιο.\nΜην νομίσετε όμως ότι μόνο εδώ στην Ελλάδα συμβαίνουν αυτά. Κάποιοι φωτογράφοι έχουν βρει τη πρόχειρη λύση να απαντούν στη τρέλα κάνοντας το... τρελό και να απαντούν στο "απαγορεύεται η φωτογράφηση" σε γλώσσα διεθνή και ταυτόχρονα με προφορά που να ακούγεται άγνωστη στους κατά τόπους «ιθαγενείς».\n- «Εγκώ; Ντεν καταλαβαίνει νιέντε, μα τι λέει εσύ» ;\nΓελάστε λοιπόν, αλλά να ευχόσαστε να μην σας τύχει.\nΈνας πιθανός νόμιμος λόγος απαγόρευσης φωτογράφησης σε δημόσιο χώρο είναι οι λόγοι ασφάλειας.\nΩστόσο θα πρέπει να υπάρχει ενημερωτική πινακίδα σε εμφανές σημείο, κάτι που συμβαίνει σπάνια πλέον. Και πάλι, παρά το ότι υπάρχει η σχετική πινακίδα πχ στο Mall, όλοι οι νεολαίοι φωτογραφίζουν και φωτογραφίζονται με τα κινητά τους. Και καλά κάνουν καθώς οι κάμερες ασφάλειας καταγράφουν όλους και όλα εφόσον ο χώρος είναι μεν ιδιωτικός πλην όμως η χρήση είναι δημόσια. Δηλαδή, οι κάμερες μπορεί να μας φωτογραφίζουν, εμείς δεν μπορούμε να βγάλουμε τη παρέα μας; Στο Mall, μια φορά, ο σεκιουριτάς ζήτησε τη μηχανή (μια sony r1) ενός φίλου και συνάδελφου, την ώρα που ο καθένας νεαρός φωτογράφιζε με το κινητό του!\nΙδιωτικότητα σε δημόσιο χώρο; μα είμαστε σοβαροί; οι δορυφόροι και οι αόρατες κάμερες τα βλέπουν όλα και οι όποιες διαμαρτυρίες σπάνε τα μούτρα τους στην απρόσωπη παντοδυναμία του Google maps και street view.\nΌλος αυτός ο παραλογισμός των απαγορεύσεων όμως δεν άρχισε ίσως για λόγους εθνικής ασφάλειας. Προέκυψε από την ταχύτατη διάδοση των φωτογραφικών μηχανών και ειδικά των ψηφιακών, καθώς ολοένα περισσότεροι ανακαλύπτουν τη φωτογραφία και βγαίνουν στους δρόμους και στο ύπαιθρο με μια μηχανή στο χέρι. Δεν θα διαφωνήσω πως μερικοί επειδή κρατάνε μια φωτογραφική μηχανή γίνονται τρομερά ενοχλητικοί και δεν σέβονται κανένα στην επιθυμία του να μείνει αθέατος, ανώνυμος, ιδιώτης. Όμως και οι πονηροί προβάλλουν ως επιχείρημα ότι θίγονται τα ευαίσθητα προσωπικά τους δεδομένα, τάχα.\nΣτη συνέχεια οι ασάφειες του νόμου σχετικά με τα προσωπικά δεδομένα, τι είναι δημόσιος χώρος και τι ιδιωτικός, οι γνωμοδοτήσεις της αρχής προσωπικών δεδομένων που να σημειώσουμε δεν είναι νόμοι του κράτους, αλλά συμβουλές, έφεραν τα επάνω κάτω. Κι όμως η φωτογραφία είναι τέχνη κατά το νόμου και η απαγόρευση φωτογράφισης είναι λογικά λογοκρισία. Τι άλλο;\nΤώρα επικρατεί το χάος στις σχέσεις των πραγματικών φωτογράφων με το κοινό και η ασυδοσία των σεκιουριτάδων και όλων των άλλων που όταν βλέπουν καλή φωτογραφική μηχανή κάτι παθαίνουν.\nΠολλοί δείχνουν να ξεχνάνε ότι σε δημόσιο χώρο ισχύουν μόνο οι νόμοι του ελληνικού κράτους, αν μιλάμε για Ελλάδα. Έτσι ο κάθε πονηρός δίνει τις δικές του ερμηνείες του νόμου και των γνωμοδοτήσεων κατά πώς τον βολεύει και επεκτείνει τα χωρικά του ύδατα μέχρι εκεί που φθάνει το μάτι του, αλλά δεν αναγνωρίζει τι ίδιο δικαίωμα στο δημόσιο χώρο και στο φωτογράφο.\nΚι όμως Δημόσιος είναι ένας χώρος που όλοι έχουμε πρόσβαση, δεν θα βρωμήσουμε, δεν θα αποπατήσουμε και δεν θα ενοχλήσουμε τον διπλανό μας, είτε με την συμπεριφορά είτε με την απουσία ενδύματος, ή δημιουργίας εντάσεων και θορύβων. Αν κάποιος θέλει να βγει χωρίς ρούχα στο χώρο αυτό, ο φωτογράφος μπορεί να τον φωτογραφήσει, αλλά το θέμα είναι ξεκάθαρο για το τι είναι δημόσιο και τι ιδιωτικό. Αν κάποιος ενοχλείτε επειδή τον βλέπω, ας βγει έξω από το βλέμμα μου!\nΌμως, «τα εν οίκω μη εν δήμω». Δηλαδή ο δημόσιος χώρος δεν είναι ούτε σφαγείο, ούτε κρεβατοκάμαρα. Πχ δείτε τι γίνεται στα γήπεδα! Είναι να μη βγάλεις φωτογραφίες όταν καίγεται το πελεκούδι και πέφτει το ξύλο της αρκούδας;\nΚαι σαν να μην έφταναν όλα αυτά, να τη πάλι η τρομοκρατία, η τυφλή βία και το θράσος όλοι αυτοί να έχουν και ευαίσθητα προσωπικά δεδομένα που δεν πρέπει να τα θίξουμε! Μα είναι άλλο η φωτογράφιση, και άλλο η δημοσίευση.\nΜπροστά στην απειλή της τρομοκρατίας, κάθε άλλη συζήτηση για τη προστασία του δικαιώματος φωτογράφισης και προστασίας ευαίσθητων προσωπικών δεδομένων, μπαίνει στην άκρη και κάθε ένας που κρατάει μηχανή, ή φωτογραφίζει μοιραία γίνεται ύποπτος στα μάτια κάθε ανόητου, ή πονηρού. Το θέμα είναι ποιος φωτογράφος το αντέχει αυτό.\nΜετά από μερικά τυφλά κτυπήματα, είναι λογικό και αναμενόμενο ο πάσα ένας να υποπτεύεται πως ο καθένας που φωτογραφίζει οτιδήποτε, οπουδήποτε, πιθανό να θέλει τις φωτογραφίες για κάποιο καταχθόνιο και ύπουλο τρομοκρατικό κτύπημα!\nΜια λύση, όχι η μόνη, είναι να γίνει περισσότερο σαφής ο νόμος και να ξεκαθαρίσει μια και καλή πως ότι οτιδήποτε συμβαίνει ή εκτίθεται σε κοινή θέα σε δημόσιο χώρο, δρόμο, μπορεί να φωτογραφηθεί, ή απλά απαγορεύεται κάθε φωτογράφιση σε δημόσιο χώρο για λόγους ασφάλειας. Έτσι για να τελειώνουμε μια και καλή με τους φωτογράφους. Δηλαδή, κανείς να μην ενοχλεί το φωτογράφο, πέρα από το ένστολο όργανο της τάξης, λέω τώρα.\nΔιαφορετικά,, οι φωτογράφοι μπορεί να στήνονται και στο τοίχο, στα εννέα βήματα για να είμαστε απολύτως σίγουροι.\nΌμως αν οι νόμοι ήταν ξεκάθαροι και το μυαλό μας δεν ήταν τόσο βρώμικο, τα προβλήματα θα λυνόντουσαν δίχως εντάσεις και αγωγές.\nΟ φωτογράφος δεν μπορεί να γνωρίζει αν ανάμεσα στο πλήθος μιας πλατείας υπάρχει κάποιος που δεν θέλει να βγει στη φωτογραφία. Κάποια οδηγία λέει, πως θα πρέπει να ζητήσει ο φωτογράφος άδεια από τον ίδιο το φωτογραφούμενο, όλους τους παρόντες δηλαδή. Πόσες άδειες για τη λήψη μιας φωτογραφίας αν θέλει να τη δημοσιεύσει κάπου, κάποτε, δεν μας λέει κανείς. Κι ο καθένας μπορεί να ζητήσει τα ρέστα του όταν δει μια φωτογραφία όπου ίσως και είναι μέσα στο πλήθος. Δεν λέει κανείς πουθενά πως δεν μπορεί ο φωτογράφος να πάρει φωτογραφίες, λέει απλά πως δεν μπορεί να τις δημοσιεύσει δίχως έγγραφη άδεια των προσώπων που φαίνονται. Αλλά ποιός μπορεί να ξέρει ποιοί διακρίνονται σε μια μακρινή λήψη; Και μετά από 45 χρόνια αν δημοσιευτεί μια φωτογραφία ποιός θα θυμάται αν ήταν μέσα σε αυτή, ή όχι;\nΔεν μπορεί να σκάει μύτη ο καθένας από το πουθενά και να κάνει φασαρία για όποιο λόγο θέλει, ειδικά αν ο φωτογράφος είναι επαγγελματίας, ή κάποιος καλλιτέχνης, γιατί υπάρχουν και αυτοί. Σε κάθε ανάλογη περίπτωση, η απαγόρευση φωτογράφησης για τον καλλιτέχνη φωτογράφο, ή τον σοβαρό ερασιτέχνη, ισοδυναμεί με λογοκρισία, με τιμωρία για εγκληματική ενέργεια που δεν διέπραξε ή δεν είχε την πρόθεση να διαπράξει. Όπως δεν μπορεί ο φωτογράφος να κατασκοπεύει κάποιον με τον υπέρ-τηλεφακό του ή να τον ενοχλεί με την παρουσία του τραβώντας φωτογραφίες από κοντά. Αυτό που εμείς δεν θέλουμε δεν πρέπει να το κάνουμε στους άλλους, σίγουρα.\nΥπάρχει πραγματική σύγκρουση στην προστασία των προσωπικών δεδομένων, τόσο του κοινού, όσο και των φωτογράφων, όμως θα πρέπει να φθάσουμε το ταχύτερο δυνατό σε μια σύσκεψη πανελλήνια και στη συνέχεια παγκόσμια καθώς απέχουμε ένα μόνο βήμα από τη βία που προκαλεί η αδικία. Η υπόθεση πρέπει να ξεκαθαρίσει γρήγορα και ως σύγχρονη χώρα με Δημοκρατία και παράδοση στο πολιτισμό και τις ανθρώπινες αξίες έχουμε τα μέσα να δώσουμε λύσεις σε όλα τα θέματα, μόνο που οι όποιες λύσεις πρέπει να είναι δίκαιες για να τις σεβαστεί ο κόσμος.\nΓια τη δημοσίευση φωτογραφιών υπάρχει ηθικό πρόβλημα αν εικονίζονται άνθρωποι που δεν παρανομούν άμεσα και αν από τη φωτογραφία βγουν χρήματα, ή από την λεζάντα της θίγονται τιμή, υπόληψη κλπ το πρόβλημα είναι σοβαρό και έχουμε θέμα. Αν όμως καταγράφονται στις φωτογραφίες παρανομούντες τι γίνεται; Μου έχει συμβεί και αυτό, δηλαδή ο παραβάτης και παραλίγο πρόξενος ατυχήματος να ζητάει τα ρέστα επειδή έτυχε κυριολεκτικά τη στιγμή εκείνη εγώ να τραβήξω μια φωτογραφία για κάποια δοκιμή και δίχως άλλη πρόθεση. Ο παραβάτης ήρθε κοντά και με ενημέρωσε πως τον φωτογράφισα τη στιγμή που έκανε παράβαση και ήθελε να καταστρέψω το φιλμ! Και που ήξερα εγώ αν είχε βγει και τι ακριβώς στη φωτογραφία; Δεν έπρεπε πρώτα να εμφανίσω;\nΥπάρχει όμως και κάτι άλλο πολύ σημαντικό στη χρήση των φωτογραφιών.\nΟι φωτογράφοι -ρεπόρτερ τις πουλάνε χωρίς λόγια και σχόλια και οι εκδότες βάζουν τις «πιασάδικες» λεζάντες που πιστεύουν ότι θα κινήσουν το λαίμαργο ενδιαφέρον του κοινού. Για τους φωτογράφους κάθε φωτογραφία που πουλιέται, είναι σαν το μήνυμα στο μπουκάλι που δεν γνωρίζουν τον αποδέκτη αλλά ούτε και το μήνυμα χωρίς τίτλο που το βάζουν στο μπουκάλι αφού δεν θα γράψουν αυτοί την λεζάντα. Αρκεί να πούμε ακόμη μια φορά πως η φωτογραφία μόνο δείχνει κάτι που έγινε, δεν υπάρχει συνέχεια ούτε πριν, ούτε μετά, δεν μιλάει η φωτογραφία, λέξη δεν βγάζει. Μόνο το βίντεο μπορεί να μας δείξει την αληλουχία.\nΜερικοί νομίζουν ότι είναι πολύ απλό και εύκολο να χειρισθεί κανείς την εξουσία αν τους δοθεί και την εφαρμόζουν επί δικαίων και αδίκων.\n-«Δώστε εξουσία στον τελευταίο εξαθλιωμένο εργάτη και θα γίνει χειρότερος από τον Χίτλερ», είπε ένας μεγάλος.\nΓια τον αδύναμο φωτογράφο, ερασιτέχνη, επαγγελματία, καλλιτέχνη, ρεπόρτερ, τουρίστα, μαθητή σχολής φωτογραφίας, μέλος κάποιας λέσχης ή φωτογραφικής ομάδας, το πρόβλημα είναι αν μπορεί να αντέξει τις προσβολές, τις δυσκολίες της δημιουργικής φωτογράφησης. Κάθε φορά που θα πλησιάσει κάποιος τον φωτογράφο για να του επιβάλλει την απαγόρευση φωτογράφησης σε δημόσιο χώρο εφόσον δεν υπάρχει πινακίδα, ή άλλη ενημέρωση, είναι λογικό ο φωτογράφος να νιώσει ότι θίγονται τα δικαιώματά του να ζει και να δημιουργεί. Το δικαίωμα λοιπόν της ιδιωτικής απομόνωσης και της προσωπικής ζωής δεν είναι κάτι που θα πρέπει να αναζητήσουν οι άνθρωποι στο ευρύτερο δημόσιο χώρο, ή σε μια ερημιά. Και αν έφτασαν πρώτοι εκεί είναι στη διακριτική ευχέρεια του εισβολέα φωτογράφου να μην φωτογραφήσει με την dSLR ή όποια άλλη μηχανή έχει. Αλλά γιατί άραγε δεν αντιδρά κανείς στη θέα του τηλεφώνου με φακό; Ίσως γιατί δεν παίρνει στα σοβαρά τη συσκευή, ή ίσως γιατί το μήνυμα πλέον είναι ξεκάθαρο πως όλοι έχουμε δικαίωμα στη χρήση του δημόσιου χώρου χωρίς καμιά ήξεις-αφήξεις ερμηνεία. Είναι τόσο προσωπική η συσκευή του τηλεφώνου και τόσο μικρή που ίσως δεν τραβάει την προσοχή ή δεν θεωρείται απειλή.\nΗ φωτογραφία όμως δεν είναι κάτι ανάλογο με το κάπνισμα που μπορεί να απαγορευθεί εφόσον καταστρέφει την υγεία. Η φωτογραφία είναι μια δημιουργική εκδήλωση του ανθρώπινου πνεύματος και των δεξιοτήτων του ανθρώπου και θα πρέπει όλοι οι δημιουργοί του κόσμου να στηρίξουν τις όποιες προσπάθειες των φωτογράφων να φωτογραφίζουν ελεύθερα στους δημόσιους χώρους, στο ύπαιθρο.\nΜην ξεχνάμε ότι όταν κτυπάει η καμπάνα των απαγορεύσεων δεν χρειάζεται να ρωτήσουμε για ποιόν κτυπάει, γιατί κτυπάει για εμάς. Μιλάμε πλέον για χαμένη δημιουργική ελευθερία, λογοκρισία, βία, τρομοκρατία, προσωπικές ευαισθησίες και ζητήματα που πρέπει να λύσουμε πριν είναι πολύ αργά. Ωστόσο, αυτός που θέλει να παρανομήσει θα το πετύχει και δεν πρόκειται μια απαγόρευση να τον σταματήσει. Όταν ο άλλος μπαίνει αποφασισμένος για μακελειό, ζωσμένος εκρηκτικά, με το καλάσνικοφ, με το ούζι και το αυτόματο σαρανταπεντάρι, η φωτογραφία και οι απαγορεύσεις της αρχής προσωπικών δεδομένων θα τον σταματήσουν;\nΟ ερασιτέχνης φωτογράφος που του αρέσει να φωτογραφίζει δρόμους, πλατείες, το πολύχρωμο πλήθος δεν είναι εγκληματίας, ούτε ο επαγγελματίας. Αν ήθελαν φωτογραφίες χωρίς κόσμο θα πήγαιναν στο βουνό, ή στην έρημο. Αλλά και εδώ θα βρεθεί ο πονηρός και κανένας νόμος δεν θα προστατέψει το μοναχικό φωτογράφο από τη βία. Κάθε χρόνο θρηνούμε ζωές συναδέλφων που κρίνονται ως «αναλώσιμοι» από τα ΜΜΕ.\nΤο θέμα των ανόητων και παράλογων απαγορεύσεων φωτογράφησης θα πρέπει άμεσα να συνδεθεί με την κατάχρηση εξουσίας, κι αν κάποιος δεν θέλει να φωτογραφηθεί σε δημόσιο χώρο, πράγμα πέρα για πέρα σεβαστό, μπορεί να το ζητήσει από το φωτογράφο, όταν τον αντιληφθεί, πρέπει να αρκεί να το δηλώσει. Όχι βία, όχι καταστροφή υλικού και εξοπλισμού. Μια, δυο βαρβάτες ποινές αρκούν για να έρθει η λογική στα ίσια της.\nΚι ο φωτογράφος δεν επιτρέπεται να κατασκοπεύει, είναι όμως ελεύθερος να φωτογραφίζει ότι βλέπει, πρέπει να είναι παρών με το φακό και έχει εκπαιδευτεί για αυτό, γιατί ο Δημόσιος Χώρος ανήκει σε όλους, κι αν εγώ βλέπω μια πλατεία με κόσμο, ή ένα δρόμο, μια διαμαρτυρία ίσως, μια εκδήλωση, πρέπει να φωτογραφίσω όπως το βλέπω χωρίς να παραποιώ τίποτα. Στο κάτω- κάτω καταγράφει αυτό που συμβαίνει. Το γιατί συμβαίνει ας το κατανοήσουν οι άλλοι. Διαφορετικά μιλάμε για λογοκρισία, κατευθυνόμενη τέχνη, φασισμό, και όλοι γνωρίζουμε που οδηγούν αυτά. Η φωτογραφία δείχνει την φωτογραφισμένη πραγματικότητα, κατά την αισθητική και διακριτική ευχέρεια του φωτογράφου. Κάθε λήψη που δεν έχει υποστεί επεμβάσεις, έχει υπάρξει πριν στο χώρο και το χρόνο. Αν αυτό ενοχλεί, σίγουρα κάποιο μικρό, ή μεγάλο λάκκο έχει η φάβα!\nΓια το θέμα αυτό είχα ενημερώσει την άνοιξη του 2007 και την Αρχή Προστασίας Προσωπικών Δεδομένων καθώς μαθητές μου και φίλοι που ασχολούνται με τη φωτογραφία δρόμου με ρωτούσαν τι να κάνουν σε ανάλογες περιπτώσεις. Η επιτροπή είχε βάλει στο πρόγραμμα να εξετάσει το όλο θέμα στο τέλος του 2007 και όχι αργότερα από τις αρχές του 2008, ωστόσο παραιτήθηκε όπως είναι γνωστό και εγώ δεν ασχολήθηκα ξανά. Όμως άλλο μια γνωμοδότηση, άλλο νόμος. Ο νόμος προστατεύει το δημόσιο αίσθημα, την ασφάλεια, την αξιοπρέπεια, την άσκηση των επαγγελμάτων, την τάξη, την πληροφόρηση και την ενημέρωση. Αυτός ο κόσμος πρέπει να διατηρηθεί και να βελτιωθεί όταν χρειασθεί με την ευθύνη των πολιτών που φυλάσσουν το νόμο, όχι με την επιβολή απαγόρευσης φωτογράφησης σε δημόσιους χώρους από τους σεκιουριτάδες και τις αυθαίρετες ερμηνείες του νόμου κατά πως βολεύει τον καθένα.\nΑλλοίμονο αν καταλήξουμε στην ανάγκη παρουσίας του οργάνου για να κρατήσουμε τη τάξη. Το όργανο πρέπει να είναι ο φίλος μας , όχι ο μπαμπούλας για να κάνουμε το σωστό. Άλλοι πρέπει να φοβούνται το όργανο...\nΤο μόνο σίγουρο είναι πως αν η δημιουργική δύναμη που καίει τη ψυχή του κάθε φωτογράφο είναι μεγάλη, δεν υπάρχει καμιά περίπτωση να περάσει κανενός είδους απαγόρευση και το αποτέλεσμα θα είναι το αντίθετο. Το αποτέλεσμα θα είναι να φωτογραφίζουν όλοι με πάθος και μοναδικό ζήλο για να γεμίσουν τις ιστοσελίδες με φωτογραφίες που κατά τα άλλα κάποιος έχει απαγορεύσει τη φωτογράφηση. Μια βόλτα στο διαδίκτυο ακόμη και τώρα αρκεί για να καταλάβει ο καθένας τον παραλογισμό αυτό. Γιατί η τέχνη ξεφυτρώνει εκεί όπου υπάρχουν πραγματικά προβλήματα, περιορισμοί, στέρηση, απαγορεύσεις, δυστυχία, καταστροφές και αδικία.\nΟ Καποδίστριας απαγόρευσε την πατάτα και έτσι όλοι μετά από λίγοι έτρωγαν πατάτες. Πάνω από όλα για τους φωτογράφους το θέμα είναι ο άνθρωπος, κι ας φέρεται άδικα και παράλογα μερικές φορές. Το γνωρίζουμε αυτό και επιμένουμε να φωτογραφίζουμε ανθρώπους, και τελικά αυτός που απαγορεύει τη φωτογράφηση για να τους προστατέψει λέει, δεν τους αγαπάει και δεν τους υπολογίζει. Κι αν κλείσουμε τα μάτια και τους φακούς των φωτογραφικών μηχανών μας σε όσα συμβαίνουν, ρωτάω εγώ, θα σταματήσουν να συμβαίνουν;\nΝα θυμίσουμε ότι θαυμάσια έργα τέχνης (κινηματογράφος, θέατρο, φωτογραφίες, βιβλία κλπ) έγιναν κάτω από ολοκληρωτικά καθεστώτα και παράλογες απαγορεύσεις. Εμπρός λοιπόν. Απαγορεύστε τις φωτογραφίες σε όλους τους δημόσιους χώρους και δώστε μας ιδέες και κίνητρο για να ασχοληθούμε με τη φωτογραφία. Διαγράψτε και το επάγγελμα του φωτογράφου, έτσι κι αλλιώς τον θέλετε μόνο για γάμους, βαπτίσεις και ταυτότητες!\n-Παρακαλώ, ακολουθήστε με για ταυτοποίηση στοιχείων και παραδώστε τη φωτογραφική μηχανή, τώρα.\nΕύχομαι να μη σας συμβεί ποτέ.\nΑπό αντίδραση και μόνο, καμιά φωτογραφία δεν θα έπρεπε σε αυτό το κείμενο!\nΑλλά, φωτογράφος είμαι που να πάρει και να συκώσει!\nΑναρτήθηκε από Photoshooter (Γιάννης Γλυνός) στις 9:11 π.μ. Δεν υπάρχουν σχόλια:\nΕπτά σαμουράι: το διαχρονικό western\nΠριν παρακολουθήσω τους θαυμάσιους 7 σαμουράι του Α. Κουροσάβα, είχα δει το "και 7 ήταν υπέροχοι". Αν καλά θυμάμαι.\nΣτη δεύτερη ταινία, the magnificent seven, υπάρχει ένας μύθος, μια ιδέα, μια κεντρική ιστορία που αναφέρεται στην εποχή των πιστολάδων της θρυλικής αμερικάνικης δύσης, στη προσπάθεια μιας μικρής κοινότητας αγροτών να σταθεί στα πόδια της ζώντας στοιχειωδώς με όσα παράγει με κόπο και ιδρώτα. Αλλά οι κακοί ληστές τους αφήνουν μόνο όση τροφή αρκεί για να εργάζονται, παίρνουν όλη την άλλη τροφή για να τραφούν αυτοί και να αγοράσουν όπλα και πυρομαχικά για να εκβιάζουν και τρομοκρατούν τους ειρηνικούς και άοπλους αγρότες. Δεν υπάρχει κράτος και αστυνομία ικανή να προστατέψει τους αγρότες, η κρίση στη δύση έχει αρχίσει και οι πιστολέρο καθώς και οι ληστές δύσκολα επιβιώνουν. Δεν υπάρχει πλέον θέση για αυτούς στη κοινωνία.\nΑνάλογη είναι και κεντρική ιδέα των επτά σαμουράι.\nΗ ίδια ιστορία, με μικρές παραλλαγές, έχει κινηματογραφηθεί στην σκηνοθετημένη μεσαιωνική Ιαπωνία, την εποχή των θρυλικών σαμουράι που ήταν αφοσιωμένοι στον άρχοντα. Οι πολεμιστές αυτοί έβαζαν τιμή και πολεμική αξιοσύνη πάνω από όλα. Υπήρχαν πάντα και σκάρτοι όπως συμβαίνει στις κοινωνίες και έχει καταγράψει η ιστορία.\nΚαι εδώ οι αγρότες υποφέρουν, οι ληστές τους βιάζουν ψυχικά κλέβοντας όλη τη τροφή και αφήνοντας μόνο την ελάχιστη για να μην πεθάνουν. Θέλουν με τη βία και τη πείνα να κρατήσουν τους τρομοκρατημένους σκλάβους, αλλά ζωντανούς. Ξέρουν πως ως ληστές τους έχουν ανάγκη τους αγρότες, ωστόσο αν χρειαστεί θυσιάζουν μερικούς, όπως τα πιόνια στο σκάκι.\nΔεν υπάρχει και πάλι κράτος, ή άλλη εξουσία να τους προστατέψει. Είναι άοπλοι, ειρηνικοί, πρόβατα που δεν τα τρώει όλα ο λύκος για να μη πεθάνει κι αυτός από τη πείνα.\nΟι σαμουράι που θα αναλάβουν να τους σώσουν, αν μπορέσουν, είναι ο καθένας διαφορετικός, με δική του προσωπικότητα και αξιοσύνη. Το ίδιο και οι πιστολέρο. Κάποιοι ήταν διανοούμενοι, άλλος νέος και αιθεροβάμων, άλλος κυνηγούσε χίμαιρες, χρυσό, άλλος είχε μόνο έναν αντίπαλο, τον ίδιο τον εαυτό του. Και στις δυο ταινίες οι χαρακτήρες των ηρώων πολεμιστών, είναι σχεδόν ίδιοι, μάχονται για το καλό και τους αδύνατους, σαν τους παλιούς ιππότες, σαν το δον Κιχώτη. Μόνο που δεν τα έχουν χαμένα, ξέρουν πως είναι οι τελευταίοι του είδους τους και στην αμερικάνικη δύση, και στην μεσαιωνική Ιαπωνία.\nΗ ασπρόμαυρη ταινία του Κουροσάβα είναι ποιητική, θαυμάσια, αφαιρετική, συμβολική, κλασσική. Την έχω δει πάρα πολλές φορές και κάθε φορά με παρασέρνει το σενάριο, ξεχνάω όλα τα άλλα, μαγεύομαι και από τη θαυμάσια φωτογραφία.\nΠρόσφατα και πάλι την είδα. Κατά σύμπτωση, μετά δυο-τρεις ημέρες είχαμε το τρομοκρατικό ξέσπασμα στη Γαλλία. Η βία και η τρομοκρατία ξεσπάνε καθημερινά πλήττοντας τους άμαχους, τους νομοταγείς, τα υποζύγια, τους φτωχούς που ζουν πλέον μόνο για να πληρώνουν τη τροφή τους και τους φόρους, τα δανεικά και τη παγκόσμια διεθνοποίηση του εμπορίου.\nΤο κράτος και τα όργανά του είναι τα διεθνή όργανα. Οι αγρότες είναι όλοι οι εργάτες και εργαζόμενοι της φτώχειας και ατέλειωτης βίας που βιώνουν από τους δανειστές και τα χρέη. Οι επτά σαμουράι είναι πλέον οι κάθε λογής επαναστάτες, ιδεολόγοι, οργισμένοι που οργανώνουν και υποκινούν της γης τους κολασμένους να πάρουν τη ζωή στα χέρια τους. Όμως, άλλο ένοπλος αγώνας εναντίον ενός γνωστού και οπλισμένου εχθρού, (στρατός με στρατό) και άλλο η τυφλή και βία και τρομοκρατία που κτυπάει ακόμη και αυτούς που κόπτεται πως θέλει να σώσει και να προστατεύσει.\nΟι επτά σαμουράι και οι επτά πιστολέρο δεν ήταν τρομοκράτες. Ούτε οι αγρότες ήταν. Ούτε και οι ληστές θα πουν μερικοί πως ήταν τρομοκράτες αφού αναγκάστηκαν να καταφύγουν στη βία καθώς δεν είχαν ούτε τη γη, ούτε τη γνώση και τα εργαλεία για να τη καλλιεργήσουν.\nΤο πρόβλημα της βίας για όλους τους εμπλεκόμενους έχει ήδη καταγραφεί και στις δυο ταινίες .\nΔιαφαίνεται ήδη πως τα πρόβατα μπορεί να γίνουν τελικά ποιο επικίνδυνα από τους λύκους αν αυτοί που θα αναλάβουν να τους εκπαιδεύσουν τους κάνουν μαχητές της ελευθερίας. Οι τρομοκράτες αυτό εκμεταλλεύονται, το θάνατο για την ελευθερία από τη κόλαση της ζωής . Δηλαδή θέλουν να αναγκάσουν τους μη έχοντες στον ήλιο μοίρα και μέλλον, να τα βάλλουν με τη βία των κρατών, των διεθνών οργανισμών και των δανειστών. Να καταστρέψουν τυφλά και ανώνυμα ζωές και ύλη, πολιτισμό και υποδομές. Η σκέψη όμως των 7 σαμουράι και των 7 πιστολέρο ήταν να διδάξουν τους αγρότες να σταθούν όρθιοι κι αν χρειαστεί, τότε να πολεμήσουν.\nΥπάρχουν αρκετές φράσεις στις ταινίες αυτές που δείχνουν το μέλλον του εξαναγκασμού των ειρηνικών και άμαχων αγροτών από τη στιγμή που θα πάρουν τα όπλα. Αυτό δεν πρέπει να ξεφεύγει από κανένα.\nΠρώτο, όλοι αυτοί οι ηρωικοί μαχητές, πιστολέρο και σαμουράι, ήταν κάποτε αγρότες. Αν δεν πεθάνουν στη μάχη, θέλουν να καταλήξουν σε μια ήρεμη ζωή σε ένα κτήμα.\nΔεύτερο η φτώχεια, η βία και ο πόλεμος τους ανάγκασαν να πάρουν τα όπλα, όμως δεν κατάληξαν σαν τους ληστές, αλλά δημιούργησαν το δικό τους κώδικα τιμής, δεν έγιναν άτιμοι. Ειδικά ο κώδικας των σαμουράι ήτνα πολύ αυστηρός, έφτανε μέχρι στο χαρακίρι γι ατη τιμή και μόνο.\nΤρίτο, από τη στιγμή που σκότωσαν ή θα σκοτώσουν το πρώτο εχθρό, δεν υπάρχει γυρισμός.\nΤέταρτο, όσο ατρόμητοι και έμπειροι κι αν είναι φοβούνται όπως όλοι το θάνατο.\nΜε τη ζωή τους και τις πράξεις τους, την αφοσίωση και τον ηρωισμό τους δίδαξαν τους αγρότες και τους χωρικούς πως ηρωισμός δεν είναι μόνο να σκοτώνεις αλλά και να ζεις μαχόμενος τη φύση κάθε ημέρα για να εξασφαλίσεις τροφή και ζωή στη οικογένεια και συνοχή στη κοινωνία που σε περιβάλλει.\nΠέρα από την αισθητική ειδικά της ταινίας των επτά σαμουράι του Α. Κουροσάβα, τα μηνύματα για τις σύγχρονες κοινωνίες είναι πολλά. Κι αν δεν έτυχε να τη δείτε, δεν χάθηκε ο κόσμος. Κάθε βράδυ τα δελτία ειδήσεων είναι γεμάτα πράξεις "ανδρείας", "ηρωισμού", "ανθρωπισμού", εικόνες βίας, τρομοκρατίας, πνιγμών αθώων παιδιών, μητέρων και κολασμένων με έντρομα μάτια που αναζητούν μια νέα πατρίδα, λίγη τροφή, δικαιοσύνη και ασφάλεια.\nΟι γιαπωνέζοι σαμουράι δεν υπάρχουν πλέον, δεν έμεινε κανένας ζωντανός κι ο κόσμος πάει από το κακό στο χειρότερο.\nΚυριακή βράδυ, 22 Νοεμβρίου 2015, βία στη λεωφόρο και αστυνομία στους δρόμους, στρατός στους δρόμους της Ευρώπης, μάχες στη μέση ανατολή, καταστροφές, απειλές, τζιχαντιστές κλπ. Φόβος και τρόμος στο πλανήτη. Μετά τη πτώση των δίδυμων πύργων είπα:\n-τίποτα δεν θα είναι όπως πριν, ποτέ.\nΑναρτήθηκε από Photoshooter (Γιάννης Γλυνός) στις 11:11 π.μ. Δεν υπάρχουν σχόλια:\nΆσχετα από τι μας εξιτάρει περισσότερο, ο δρόμος, η ο προορισμός, κάθε ταξίδι έχει τα δικά του χαρακτηριστικά. Η ορατή πραγματικότητα που μας προσφέρει κάθε τόπος έχει την δική της ποιότητα και ο φωτισμός επηρεάζει τη διάθεσή μας θετικά, ή αρνητικά.\nΟι μήνες του καλοκαιριού ευνοούν τα ταξίδια, τις φωτογραφίες και γενικότερα τις αλλαγές. Διακοπές αδέλφια και πάμε να φύγουμε, δρόμο. Αν τώρα μερικοί διακόπτουν με το αζημίωτο από την εργασία όλο το χρόνο, ε τι να κάνουμε, υποτίθεται ότι υπάρχει ένα μάτι που βλέπει τις αδικίες. Ωστόσο, άνοιξη και φθινόπωρο είναι για εμένα οι ποιο καλές εποχές για φωτογραφίες, όσο για το χειμώνα; αν σου κάτσει, είναι αριστούργημα. Επομένως, πάμε για φωτογραφίες, "και άστε τα ψάρια να καούνε"!\nΤαξίδι χωρίς μετακίνηση και χωρίς φωτογραφική μηχανή δεν νομίζω ότι νοείται. Αλλάζοντας παραστάσεις δεν υπάρχει καμιά περίπτωση να μην δούμε κάτι που θα θελήσουμε να το φωτογραφήσουμε, είτε είμαστε φανατικοί λάτρεις της φωτογραφίας, είτε ευκαιριακοί φωτογράφοι. Υπάρχουν και μερικοί τύποι που αδιαφορούν πλήρως για τη φωτογραφία, τι να κάνουμε;\nΌπως και να έχει, τα περισσότερα ταξίδια ξεκινάνε από το δικό μας τόπο και μας αναγκάζουν να διασχίσουμε αποστάσεις με κάθε διαθέσιμο μέσο για να φθάσουμε στο προορισμό που μπορεί να είναι μια σύγχρονη, μια παλιά πόλη, ή ένα όμορφο τοπίο (βουνό, παραλία, χωριό ίσως, αρχαιολογικός χώρος κλπ). Πολλές φορές η διαδρομή προς κάποιο προορισμό είναι πολύ ποιο συναρπαστική από τον προορισμό, και αντίθετα. Μπορεί επίσης τόσο το ταξίδι από και προς τον προορισμό αλλά και ο προορισμός να παρουσιάζουν τεράστιο φωτογραφικό ενδιαφέρον. Τι να την κάνεις τέτοια ζωή λοιπόν αν δεν έχεις μαζί μια φωτογραφική μηχανή; θα σκεφτεί κάθε ένας που του αρέσει να καταγράφει αυτό που βλέπει.\nΙδανικά μέσα για το ταξίδι αν θέλουμε να πάρουμε πολλές φωτογραφίες είναι τα τροχοφόρα όπως: αυτοκίνητο, μοτοσικλέτα, ακόμη και ένα ποδήλατο, και τέλος ένα πλοίο ίσως.\nΌλα αυτά σημαίνουν πολλές λήψεις, αρκετό χρόνο πίσω από το σκόπευτρο για να πάρουμε τις ποιο καλές και όχι αδιάφορες φωτογραφίες, αρκετή διαθέσιμη μνήμη, απεριόριστη θα ήθελα εγώ, κανένα περιορισμό σε ενέργεια για τη φωτογραφική που σήμερα πλέον είναι ψηφιακή. Χρειαζόμαστε γρήγορη και καλή μηχανή γιατί ως γνωστό ο χρόνος περνάει ποιο γρήγορα όταν ταξιδεύουμε, παρά όταν καθόμαστε, το είπε και ο Αλβέρτος. Επίσης σημαίνει ότι χρειαζόμαστε καλό φακό τρία έως τέσσερα ζουμ επί, με δυνατότητα κάλυψης αρκετά μεγάλης γωνίας (ανάλογης το λιγότερο με τη γωνία κάλυψης του φακού των 28 χιλιοστών για το κλασσικό πλαίσιο 24x36). Η ποιο κατάλληλη φωτογραφική μηχανή για τη δουλειά αυτή δεν είναι κάποια ογκώδης και βαριά. Οι καθαρά επαγγελματικές dSLR με τους βαριούς και ακριβούς φακούς μάλλον δεν βολεύουν, ειδικά αν υπάρχει εναλλακτική ποιο πρόσφορη λύση. Από πείρα, ένας φακός ανάλογος με φακό 24-120 χιλιοστών για πλαίσιο 24x36 (χιλιοστών) είναι ιδανικός γιατί δεν θα χρειασθεί να τον αλλάξουμε για να καλύψουμε ένα θέμα. Ε, κι αν χάσουμε μια δυο φωτογραφίες επειδή δεν θα έχουμε μαζί μας τον υπέρ-τηλεφακό που ίσως αποκτήσαμε πρόσφατα, δεν χάθηκε ο κόσμος. Ανάλογος φακός με τον 24-120 σε κόμπακτ φωτογραφική μηχανή δύσκολα θα βρεθεί, κι αν βρεθεί θα παρουσιάζει μεγάλες παραμορφώσεις στα άκρα και χρωματικές εκτροπές. Ολοένα περισσότερο κυκλοφορούν κόμπακτ φωτογραφικές μηχανές με φακό ζουμ που είναι ανάλογος με τον 28-105 (και πάλι για το πλαίσιο 24x36) και έτσι αποτελούν πολύ καλές λύσεις για την ταξιδιωτική φωτογραφία αφού είναι επί πλέον μικρές και ελαφριές. Απλά συχνά θα χρειαστεί να τις περιμένουμε και να καθυστερούμε.\nΤο θέμα της αυτονομίας είναι αρκετά πολύπλοκο. Μια δεύτερη μπαταρία και ένας φορτιστής είναι πάντα απαραίτητα παρελκόμενα, αρκεί ο προορισμός να παρέχει εναλλασσόμενο ρεύμα 220 βολτ και πρίζες σαν τις δικές μας. Ακόμη ένα καλό αντιστατικό βουρτσάκι, μια τσάντα, ή θήκη προστασίας και ένα προστατευτικό του φακού για τον ήλιο, (το παλιό καλό αλεξήλιο η αλλιώς παρασόλι) είναι μερικά από τα μικρά αλλά χρήσιμα που σίγουρα θα χρειασθούν κάποια στιγμή και άντε να τα βρεις στην αλλοδαπή όταν δεν υπάρχει περίσσευμα χρόνου.\nΣκέψεις για τον αδυσώπητο χρόνο\nΈνα ταξίδι, κάθε ταξίδι, διακρίνεται για την απόσταση που θα καλύψουμε και τον χρόνο που έχουμε αγοράσει για να το κάνουμε. Πολύ δύσκολα περνάμε ξανά από το ίδιο μέρος για να το δούμε ξανά και διαφορετικό μέσα από το φακό, με ποιο καλό φωτισμό ενδεχόμενα. Ακόμη είναι δύσκολο να σταθούμε πολύ ώρα σε ένα σημείο μήπως και αλλάξει κάτι ως προς το φωτισμό και τη σύνθεση. Όλα είναι μια και έξω, “Point and Shoot”. Πλαισιώνουμε και τραβάμε αναλογιζόμενοι πάντα τον διαθέσιμο χρόνο που τρέχει χωρίς δυνατότητα επιστροφής. Δεν είναι μόνο ότι πρέπει να πάρουμε κάποιες φωτογραφίες, πρέπει και να ζήσουμε, να νοιώσουμε την ατμόσφαιρα του ταξιδιού, του δρόμου, της τοποθεσίας, της πόλης και ότι άλλο τέλος πάντων είναι αυτό που βλέπουμε. Ένα είναι σίγουρο, αν μείνουμε κολλημένοι πίσω από το σκόπευτρο όσο κρατήσει το ταξίδι, στο τέλος δεν θα θυμόμαστε τίποτα και με δυσκολία θα αναγνωρίζουμε τι είναι αυτό που βλέπουμε στις φωτογραφίες, όταν επιστρέψουμε στα πάτρια εδάφη. Από τη στιγμή που σε ένα ταξίδι είναι σχεδόν ακατόρθωτο να πάρουμε τέλειες επαγγελματικές φωτογραφίες, σαν αυτές που πρέπει λογικά να έχουν οι φωτογράφοι της περιοχής που έχουν βρει τις ιδανικές θέσεις και τους φωτισμούς, αυτό που απομένει είναι να συλλάβουμε φωτογραφικά μόνο αυτό που βλέπουμε. Πρέπει να ζήσουμε δηλαδή την ορατή πραγματικότητα, τη στιγμή και τίποτα άλλο. Μόνο μια γρήγορη και αποτελεσματική ψηφιακή φωτογραφική θα μας δώσει κάτι τέτοιο. Μη ψάχνετε επομένως περίεργα προγράμματα, ειδικές ρυθμίσεις, συνδυασμούς που σπάζουν τα νεύρα. Δώστε στη φωτογραφική ένα πρόγραμμα αυτόματο, ένα πρόγραμμα για τοπίο, όχι όμως το πλήρως αυτόματο γιατί μπορεί να χρειασθεί να αντισταθμίσετε την έκθεση ± ένα η δυο στοπ. Μην επιλέξετε κάποια προτεραιότητα γιατί θα ξεχάστε στα επόμενα πέντε λεπτά της ώρας το χρόνο ή το άνοιγμα του φακού που έχετε ορίσει. Η προτεραιότητα που δίνει το αυτόματο πρόγραμμα έκθεσης είναι να μην βγει κουνημένη η φωτογραφίας σας, που είναι σωστό και λογικό για τις ταξιδιωτικές φωτογραφίες. Ποιος θα επιστρέψει στο ίδιο μέρος και πότε για να πάρει καθαρές-ακούνητες φωτογραφίες; Ακόμη ο αυτόματος έλεγχος του λευκού μπορεί να είναι απωθητικός ως ιδέα, όμως ξενοιάζουμε από τις αλλαγές φωτισμού με μια προϋπόθεση: να λειτουργεί σωστά η φωτογραφική με αυτή τη ρύθμιση. Αν προτιμάτε τις όποιες χρωματικές υπερβολές από την επιλογή λευκού για φως ημέρας, είναι επίσης μια καλή απόφαση να φωτογραφίζετε με αυτή την ρύθμιση, ακόμη κι αν είστε χρονικά λίγο πριν την ανατολή, ή κοντά στη δύση. Οι φωτογραφίες με τη ρύθμιση αυτή είναι ποιο αισθαντικές –ατμοσφαιρικές όταν αρχίζει η ημέρα, ή όταν τελειώνει. Όπως και να έχει να θυμάστε ότι ο αυτόματος έλεγχος λευκού σπανίως αποδίδει σωστά μέσα σε ένα πλαίσιο από 3200 έως 5600 Kelvin και επομένως ο φωτισμός από τις διάφορες λάμπες δεν θα αποδοθεί σωστά. Αυτό ισχύει για τις περισσότερες φθηνές κόμπακτ. Το φλας ρυθμίστε το εκτός λειτουργίας και αν έχετε κόμπακτ αποφύγετε ευαισθησίες πάνω από 200 ISO.\nΑναρτήθηκε από Photoshooter (Γιάννης Γλυνός) στις 10:12 π.μ. Δεν υπάρχουν σχόλια:\nτο δέντρο της φωτογραφικής γνώσης\nΕπιλέγοντας φωτογραφική μηχανή ανάλογα με το επίπεδο φωτογραφικής γνώσης\nΠαρατηρώντας τις φωτογραφίες μιας έκθεσης μαθητών φωτογραφίας, αναλογίστηκα ποιες μπορεί να είναι οι πιθανές επιλογές μιας φωτογραφικής μηχανής σε σχέση με τις δυνατότητες εξέλιξης και γνώσης που μπορεί να προσφέρει στον φωτογράφο.\nΩς τώρα, κατέγραφα την επιλογή φωτογραφικής μηχανής ανάλογα με τα τεχνικά χαρακτηριστικά της. Σήμερα, θα προσπαθήσω να κινηθώ με τη λογική της φωτογραφικής γνώσης που έχει ο καθένας μας και τη σχέση που μπορεί να έχει αυτή η γνώση με την επιλογή μιας φωτογραφικής μηχανής. Αναφέρομαι στην επιλογή της πρώτης φωτογραφικής μηχανής, που ίσως να μην είναι και η μοναδική, αφού ο μάστορας που ίσως γίνει κάποια ημέρα ο νέος φωτογράφος, ποτέ δεν αντιμετωπίζει όλες τις εργασίες, με ένα μόνο εργαλείο.\nΤα τελευταία χρόνια βλέπουμε τη συνεχή εξάπλωση της φωτογραφικής ιδέας και την αύξηση των πωλήσεων των αυτόματων κυρίως φωτογραφικών μηχανών.\nΠαλιότερα, στην Ελλάδα δεν υπήρχαν πολλές ευκαιρίες για να αποκτήσει κανείς μια αξιόλογη φωτογραφική μηχανή. Σήμερα οι περισσότερες από αυτές τις χειροκίνητες μηχανές «εποχής» έχουν πάρει τη θέση τους στα ράφια της ιστορίας, όμορφες και μόνες. Εκτός από κάποιες εξαιρέσεις, όπου μερικοί αθεράπευτα ρομαντικοί επιμένουν να φωτογραφίζουν με τις αγαπημένες τους αντίκες, οι περισσότεροι θα επιλέξουν μιαν αυτόματη ψηφιακή κόμπακτ.\nΗ φωτογραφική γνώση όμως συνεχώς αυξάνει με το γνωστικό υλικό που αφήνει παρακαταθήκη η μια γενιά φωτογράφων στην επόμενη, με τη συχνότητα φωτογράφησης και με τις φωτογραφίες που βλέπουμε, ή τραβάμε. Κάποιες παλιές τεχνικές ξεχνιούνται, χάνονται, αλλά η γνώσεις μας για την φωτογραφία αυξάνουν με γεωμετρική πρόοδο. Μα, θα πείτε, τι χρειάζεται σήμερα για παράδειγμα η φωτομετρία που απασχόλησε μια γενιά ερευνητών, τη στιγμή που οι περισσότεροι φωτογράφοι χρησιμοποιούν το πλήρως αυτόματο πρόγραμμα έκθεσης;\nΠρώτον, η γνώση αυτή δεν χάθηκε αλλά ενσωματώθηκε στα προγράμματα αυτόματης έκθεσης κάνοντας τη ζωή των φωτογράφων ευκολότερη, όπως και τη φωτογράφιση.\nΔεύτερον, είναι σαν την προπαίδεια. Όλοι χρησιμοποιούμε κομπιουτεράκι αλλά δεν παύει ούτε στιγμή να έχει την αξία της η επαλήθευση και να μας προσφέρει την ασφάλεια της δικής μας λογικής.\nΓια να μάθει κανείς σήμερα τα πάντα για την φωτογραφία δεν θα αρκέσει μια ζωή. Επομένως, η αξία των αυτοματισμών που αυξάνουν τις δυνατότητες κάθε σύγχρονης φωτογραφικής μηχανής με αποκορύφωμα την κόμπακτ, αποκτά ιδιαίτερη σημασία για τα «πρωτάκια».\nΗ φωτογραφική γνώση έχει άμεση σχέση με τη φωτογραφική μηχανή, τα παρατήρηση, τον αριθμό των λήψεων. Αν υπάρχει ένα επίπεδο γνώσης που θα μπορούσε να αξιοποιήσει μια απλή-πρωτόγονη μηχανή αυτό σίγουρα δεν είναι το εισαγωγικό επίπεδο γνώσης του αρχάριου φωτογράφου, αλλά του προχωρημένου. Ανάλογα, και μια υπερσύγχρονη επαγγελματική ψηφιακή φωτογραφική ρεφλέξ, χρειάζεται αρκετές γνώσεις, που δεν είμαι όμως σίγουρος αν θα είναι περισσότερες, ή λιγότερες, από αυτές που χρειάζονται για να χειρισθεί κανείς μια κόμπακτ. Τα τεχνικά χαρακτηριστικά πλέον προσφέρουν απίστευτες δυνατότητες, οι ρυθμίσεις είναι πάρα πολλές και κρίσιμες. Αναγκαστικά πρέπει να θυμάται ο φωτογράφος και να γνωρίζει τι ακριβώς θα έχουν ως αποτέλεσμα οι ρυθμίσεις σε κάθε πιθανή λήψη.\nΓεγονός είναι ένα. Σίγουρα οι καινούριες φωτογραφικές χρειάζονται καινούρια μυαλά και μεγαλύτερη περίοδο εξοικείωσης για να αποδώσουν το μέγιστο των δυνατοτήτων τους.\nΈστω λοιπόν ένας νέος, ένα παιδί που δεν έχει ξαναδεί φωτογραφική μηχανή, ή, φωτογραφία. Τι φωτογραφική θα πρέπει να του προτείνουμε; Και ο πωλητής, ή, εγώ που θα δώσω τη συμβουλή αυτή ποιες γνώσεις κατέχουμε; Δεν είναι εύκολο να μπεις στα υποδήματα του άλλου αφού εκτός της γνώσης, είναι και οι προσωπικές ιδιορρυθμίες του καθενός. Αφήνω το βαλάντιο απέξω.\nΑς υποθέσουμε λοιπόν ότι υπάρχει πλήρης φωτογραφική άγνοια. Εδώ χρειάζεται να προτείνουμε μια καλή «εισαγωγική φωτογραφική μηχανή» με μόνη επιφύλαξη ίσως την ηλικία.\nΩραία λοιπόν. Επόμενο κρίσιμο ερώτημα. Ψηφιακή φωτογραφική , ή, με φιλμ; Η απάντηση είναι σχετική με τη διάθεση του ατόμου ως προς την τεχνολογία και το πόσες ώρες περνάει μπροστά στον υπολογιστή.\nΗ ψηφιακή φωτογραφική σίγουρα θα μάθει πολλά πράγματα στον αρχάριο, θα βοηθήσει τον φίλο μας/ φίλη μας, να πειραματισθούν παίρνοντας πολλές περισσότερες φωτογραφίες και με μικρότερο κόστος σε σχέση με το φιλμ. Είναι σύγχρονη και τεχνικά πλήρης ως λύση. Ωστόσο, ο χρόνος ασχολίας με το σκοτεινό θάλαμο και τις εκτυπώσεις, έχει αλλάξει όνομα μόνο και ονομάζεται σήμερα ψηφιακή επεξεργασία με υπολογιστή. Άρα; επί πλέον γνώση, τεχνική και εξοπλισμός.\nΕδώ τίθεται βασικά το θέμα της επιλογής του συλλέκτη του φωτός, του ελέγχου του σκοπεύτρου και της απόκρισης. Εφόσον είναι λίγες οι φωτογραφικές ευκαιρίες και δεν συμβαίνει να είμαστε συνεχώς μπροστά σε ένα όμορφο θέμα, θα πρέπει ο αισθητήρας να είναι ο μεγαλύτερος και καλύτερος και η απόκριση στο πάτημα του κλείστρου να είναι η αμεσότερη δυνατή (στα πλαίσια πάντα των οικονομικών δυνατοτήτων). Σε κάθε άλλη περίπτωση, αυτό που θα μάθει ο νέος φωτογράφος θα είναι η απαράδεκτη ποιότητα φωτογραφίας, η αποτυχία, ο χαμένος χρόνος, ο άδικος κόπος, η χαμένη ευκαιρία, η ετεροχρονισμένη φωτογραφική στιγμή, τα ψεύτικα χρώματα. Για όλους αυτούς τους λόγους, θα πρέπει η φωτογραφική να είναι αντάξια των προσδοκιών. Από όσα μέχρι σήμερα έχω καταγράψει από τις ψηφιακές φωτογραφικές που έχω ελέγξει, μια καλή ψηφιακή κόμπακτ είναι καλή σαν πρώτο βήμα, αλλά σίγουρα η ψηφιακή ρεφλέξ είναι η «ιδανική» επιλογή μια και ο φωτογράφος έχει τον πλήρη έλεγχο της εστίασης και του κάδρου.\nΑς περάσουμε στο επόμενο επίπεδο φωτογραφικής γνώσης που είναι ο ερασιτέχνης φωτογράφος.\nΜπορούμε να γράψουμε βιβλίο για το τι σημαίνει ερασιτέχνης, «ερασιτέχνης», ή « ΕΡΑΣΙΤΕΧΝΗΣ ».\nΓια εμένα, ο σημερινός νεαρός ερασιτέχνης είναι ο αυριανός μεγάλος φωτογράφος, ο επιτυχημένος επαγγελματίας, ίσως και ο μεγάλος δάσκαλος. Αργά ή γρήγορα και άσχετα με το επίπεδο φωτογραφικής δεινότητας, όλοι μας στο τέλος της φωτογραφικής μας πορείας, θα ξαναγίνουμε οι ερασιτέχνες φωτογράφοι της νιότης μας. Έτσι ο νέος ερασιτέχνης πρέπει να μάθει την πειθαρχία, την ποιότητα, την ακρίβεια, τον έλεγχο, την απλότητα, την δύναμη αλλά και τις αδυναμίες της φωτογραφίας. Και πως θα γίνουν όλα αυτά; Με μια φθηνή, πλήρως αυτόματη κόμπακτ; Ούτε λόγος να γίνεται, ξεχάστε το.\nΕπόμενα στάδια φωτογραφικής γνώσης υπάρχουν αρκετά. Ένα από αυτά είναι ο επαγγελματίας. Ο επαγγελματίας πληρώνεται για τις γνώσεις του και τις υπηρεσίες του, όσο για τις φωτογραφικές μηχανές που επιλέγει, έχουν λίγη, ή, ελάχιστη σχέση με αυτές που μπορούμε να αποκτήσουμε όλοι εμείς μια και κοστίζουν χιλιάδες Ευρώ. Δεν τίθεται λοιπόν θέμα να τους συμβουλεύσω εγώ καθώς είναι και θέμα εντυπωσιασμού του μελλοντικού πελάτη.\nΣτη συνέχεια έχουμε τους δάσκαλους, ή καθηγητές φωτογραφίας. Δεν υπάρχει λόγος να συμβουλεύσει κανείς ένα δάσκαλο ποια φωτογραφική να πάρει, το αντίθετο, θα προστρέξουμε στη βοήθειά του καθώς είναι λογικό να έχει περάσει από όλα τα στάδια, αν προλάβει. Η συμβουλή που θα δώσει λογικά, είναι η επιλογή χειροκίνητης ρεφλέξ με φιλμ γιατί διαφορετικά όλη η προηγούμενη φωτογραφική γνώση, η προπαίδεια που λέγαμε, θα χαθεί και δεν θα υπάρξει συνέχεια στη φωτογραφική πορεία εξέλιξης. Παρά το ότι για πολλούς το φιλμ πέθανε και οι μηχανές είναι πλέον ψηφιακές, παραμένει μια διαθέσιμη τεχνολογία που δεν πρέπει να πάει στα άχρηστα.\nΕδώ θα συμφωνήσω αρχικώς, αλλά θα διαφωνήσω ριζικώς στη λογική «μόνο φωτογραφική για φιλμ», και μάλιστα, «μόνο χειροκίνητη». Ο λόγος είναι πως η φωτογραφία εξαρτάται άμεσα από την τεχνολογία και έτσι αρνούμενοι τη ψηφιακή φωτογραφική μηχανή αλλά και την αυτόματη με τις πλήρεις επιλογές, είναι σαν να κλείνουμε τα μάτια τη στιγμή που ως φωτογράφοι πρέπει να μάθουμε «να βλέπουμε οτιδήποτε, μέσα από οτιδήποτε». Με μια τέτοια στάση, σύντομα θα καταλήξουμε στο «στερνή μου γνώση να σε είχα πρώτα». Πρέπει δηλαδή να μάθει να χειρίζεται και να αξιοποιεί ο φωτογράφος οτιδήποτε υπάρχει διαθέσιμο στην εποχή του.\nΠέρα από αυτή τη κατάταξη επιπέδων φωτογραφικής γνώσης, υπάρχει και η κλίμακα ανάλογα με τον τρόπο υπολογισμού της έκθεσης που εφαρμόζει, ή, θα εφαρμόσει ο φωτογράφος.\nΝα θυμάστε, «φωτογραφία σημαίνει έλεγχος».\nΜε βάση τον έλεγχο φωτισμού, έχουμε:\n1) αρχικό επίπεδο φωτογράφησης με το πλήρως αυτόματο πρόγραμμα έκθεσης. Εδώ ο φωτογράφος σκοπεύει και φωτογραφίζει αδιαφορώντας για όλα τα τεχνικά προβλήματα.\n2) στο αμέσως επόμενο επίπεδο η φωτογράφηση γίνεται με το αυτόματο πρόγραμμα έκθεσης αλλά και με παρεμβάσεις αντιστάθμισης ± 1 ή 2 EV, ή, με το έξυπνο -ευέλικτο πρόγραμμα όπως λέγεται (shift program).\n3) το επόμενο επίπεδο είναι φωτογράφηση με πρόγραμμα προτεραιότητας κλείστρου, ή διαφράγματος. Συνήθως θα το ονομάσουν "δημιουργικό" πρόγραμμα, αλλά είναι ένα μόνο από τα πολλά.\n4) το ανώτερο επίπεδο είναι η φωτογράφηση με εντελώς χειροκίνητα στοιχεία έκθεσης με βάση αυστηρά μόνο αυτό που θέλουμε εμείς να «γράψει η φωτογραφία μας» και που κανένα από όλα τα προηγούμενα κόλπα τεχνητής νοημοσύνης δεν θα το «κατανοήσει». Εδώ θα κατατάξω αναγκαστικά και όσους φωτογραφίζουν με σημειακή φωτομέτρηση, με το ζωνικό σύστημα, με φωτομέτρηση με όργανο χειρός κλπ.\nΑς έρθουμε όμως και στην σκληρή πραγματικότητα και ας μην είμαστε αιθεροβάμονες.\nΥπάρχουν πολλοί άνθρωποι που η φωτογραφία τους ενδιαφέρει μόνο ως εμπορική εφαρμογή και μόνο ως προς το πόσο θα στοιχίσει. Το βλέπουμε από το πόσοι πραγματικοί φωτογράφοι απόμειναν στην αγορά εργασίας.\nΟικονομικά προβλήματα και άγνοια πάνε μαζί. Πολλοί νέοι φωτογράφοι με ρωτάνε σε ποια ανάλυση να σαρώσουν τις φωτογραφίες τους για να μην τους τις αντιγράψουν οι επιτήδειοι, ή με ρωτάνε παραδοσιακοί φωτογράφοι τι πρέπει να κάνουν γιατί βλέπουν το παραδοσιακό τους αντικείμενο να χάνεται. Δεν σταματάει να αλλάζει ο κόσμος και η ψηφιακή φωτογραφία ήρθε για να μείνει με τις ευκολίες που μας προσφέρει. Μένει να δούμε πόσοι από εμάς θα συνεχίσουν να κατέχουν ένα επίπεδο φωτογραφικής γνώσης ικανό να διατηρήσει στη ζωή την ποιότητα και την πιστότητα του φιλμ, αλλά χωρίς το φιλμ πλέον, και με ποιο κόστος φυσικά.\nΈτσι λοιπόν σήμερα η πλέον λογική, αξιοπρεπής πρόταση για τον νέο φωτογράφο είναι η αγορά μιας ρεφλέξ φωτογραφικής για φιλμ, η οποία θα είναι αυτόματη αλλά και με δυνατότητες επιλεκτικών ρυθμίσεων. Στη συνέχεια, ένας καλός σαρωτής διαφανειών θα γεφυρώσει τη ψηφιακή με την αναλογική εποχή. Όμως σαρωτές πλέον δεν διαθέτει η αγορά! Χάθηκαν μαζί με τις μηχανές για φιλμ.\nΈνα βήμα πάρα πέρα, κάνοντας μικρές υποχωρήσεις, η δεύτερη ψηφιακή φωτογραφική δεν θα πρέπει σήμερα να είναι παρά μόνο μια από τις καλύτερες ψηφιακές κόμπακτ με ανάλυση όχι λιγότερη από 6 Mpixel. Το ότι κυκλοφορούν σήμερα κόμπακτ με 12 και 16 Mpixel είναι άνευ σημασίας.\nΑυτός ο εξοπλισμός πιστεύω θα καλύψει πολλές ανάγκες και θα βοηθήσει το φωτογράφο μέσα σε λίγο χρόνο να αποκτήσει πολλές απαραίτητες τεχνικές γνώσεις και σε βάθος.\nΌσο για την αισθητική που είναι άλλο πολύ σοβαρό θέμα, θα πρέπει να διαβάζει κανείς στον ελεύθερο χρόνο του, να παίρνει πολλές φωτογραφίες, να τις κρίνει αλλά να βλέπει και τις φωτογραφίες άλλων καταξιωμένων και ιστορικών φωτογράφων. Υπάρχει πάντα κι ο καλός κινηματογράφος.\nΑν πάλι η απόφαση έχει παρθεί και είναι ψηφιακή φωτογραφική μηχανή ανυπερθέτως, τότε η συμβουλή μου είναι για μια ψηφιακή ρεφλέξ, το κόστος της οποίας θα ορίσετε ανάλογα με τις δυνατότητες. Να θυμάστε πως κάθε συμβιβασμός σε ποιότητα, ή σε δυνατότητες, δεν είναι τίποτα άλλο από χαμένα χρόνια δημιουργικής φωτογραφίας.\nΘα πείτε καλά και ωραία μας τα είπες, που θα βρούμε τα ευρώ δεν μας λες. Δεν είπα όμως πως η φωτογραφική μηχανή είναι κάτι ευτελές, ή, φθηνό και «δεν υποσχέθηκα ποτέ κανένα ροζ κήπο». Αντίθετα, αυτό που λέω σε όλους είναι πως η καλή φωτογραφική μηχανή κοστίζει, αλλά το αξίζει.\nΑν και είναι τέχνη η φωτογραφία, εντούτοις δεν εκτιμάται ανάλογα και τελικά αν δεν προσέξουμε, γίνεται το ευτελές που αναπαράγεται με την ταχύτητα εξάπλωσης μιας πανδημίας.\nΤούτο μονάχα θα σας πω, η φωτογραφία έχει την αξία που εμείς της δίνουμε και αν δεν «κατέχεις πράμα», που λένε και στη Κρήτη, είναι όλα μάταια.\nΌσο για μένα; Ζω μια σχέση ατέλειωτης αγάπης, αλλά και μίσους με τη τεχνολογία από τη πρώτη μου φωτογραφική μηχανή.\nΠοια είναι η σχέση μου με την τεχνολογία;


Η ΦΡΟΥ ΛΑΦΑΝ ΣΤΗΝ ΥΠΗΡΕΣΙΑ ΤΟΥ ΣΤΕΜΜΑΤΟΣ - ΦΑΝΗ ΤΕΡΖΟΓΛΟΥ - Εκδόσεις Ψυχογιός\nΑρχική Σελίδα > Η ΦΡΟΥ ΛΑΦΑΝ ΣΤΗΝ ΥΠΗΡΕΣΙΑ ΤΟΥ ΣΤΕΜΜΑΤΟΣ\nISBN Ebook: 978-618-01-2353-1\nΕικονογράφος : Στρούτση Αγγελική\nΌταν η Φρού Λαφάν μπλέκει άθελά της σε μια ληστεία στο σούπερ μάρκετ της γειτονιάς, χάρη στα μαθήματα Τae Κwon Do στα οποία την έχει γράψει η μαμά της, θα μεταμορφωθεί σε ηρωίδα της ημέρας και θα κερδίσει μια εβδομάδα δωρεάν διακοπές σ’ένα υπερπολυτελές θέρετρο.\nΠως, λοιπόν, θα βρεθεί η Φρού ξαφνικά στην άλλη πλευρά του Ατλαντικού; Τι ζητάει ένα κορίτσι σαν και αυτή παρέα με τον γοητευτικό Ίαν Μακλάουντ και την εκνευριστικά τέλεια Γιουβένα Κράουν, δυο νεαρούς μυστικούς πράκτορες; Και ποιος την προσέλαβε για να προστατεύσει το πολυτιμότερο αντικείμενο της Βασίλισσας της Αγγλίας;\nΣτη Φρού Λαφάν στην Υπηρεσία του Στέμματος μια νέα υπερκατάσκοπος γεννιέται! Η δυναμική Φρου Λαφάν υπόσχεται ατελείωτη περιπέτεια και δράση ενώ παράλληλα διδάσκει τις αξίες της ζωής, την αγάπη, αλλά και την επιμονή για να κάνουμε τον κόσμο μας καλύτερο.\nvivliomania-vivliolatreia.blogspot.com - 03/06/2018 - Φανή Τερζόγλου\nΗ περιπέτεια που μας προσφέρει η συγγραφέας καταφέρνει να μαγέψει, να συγκινήσει, να ταξιδέψει και να διδάξει όσους θα πιάσουν στα χέρια το βιβλίο. Σημαντικά θέματα θίγονται στην ιστορία όπως το bullying, η έντονη συναισθηματική φόρτιση των παιδιών, οι σχέσεις μεταξύ συμμαθητών και φίλων αλλά και του οικογενειακού, γενικότερου, περιβάλλοντος. Η Φρου Λαφάν μπορεί να είναι μικρή αλλά τα βάζει με αδυσώπητους εγκληματίες με αποτελέσματα που προκαλούν έκπληξη σε όλους. Ακόμα ένα σημαντικό δίδαγμα που μας προσφέρει η συγγραφέας. Ποτέ δεν πρέπει να υποτιμάμε τους άλλους. Επίσης, η εμπιστοσύνη στον εαυτό μας και η αυτοεκτίμηση είναι τα σημαντικότερα εφόδια μας σε όλη την πορεία της ζωής μας. Επιπλέον, ένα ακόμη σημαντικό κομμάτι αναφοράς είναι η κατανόηση των συνανθρώπων μας, η εμπιστοσύνη, η δημιουργία φιλικών και οικογενειακών σχέσεων γιατί μέσω αυτών θα γίνουμε σωστοί συνάνθρωποι και ακροατές των προβλημάτων των δικών μας ανθρώπων. Τέλος, μας δείχνει ότι με υπομονή και επιμονή τά καλά κόποις κτῶνται όπως έλεγαν και οι αρχαίοι ημών πρόγονοί μας. Αναμφισβήτητα, το συγκεκριμένο ανάγνωσμα αξίζει να διαβαστεί από παιδιά κάθε ηλικίας και να προσπαθήσουν να δουν πίσω από τις λέξεις και τις πράξεις τι κρύβεται!


ΕΠΟ Archives - Νέα Φλώρινα\nTag : ΕΠΟ\nΑύγουστος 21, 2020 15:15\nΑγαπητοί ποδοσφαιριστές και ποδοσφαιρίστριες, αγαπητοί υπεύθυνοι των σωματείων, Οι λοιμώξεις με τον COVID -19 συνεχίζουν να μας απασχολούν καθημερινά. Σε καμία περίπτωση δεν μπορούμε να αγνοήσουμε αυτή την πραγματικότητα. Γι αυτό το λόγο θα πρέπει να κάνουμε μια προσπάθεια ...\nΑύγουστος 3, 2020 18:29\nΗ ΕΠΟ θα λειτουργήσει Σχολή Ανανέωσης Ταυτοτήτων 2019-2021 διάρκειας 15 ωρών για επίπεδο διπλωμάτων UEFA-A, UEFA-B και UEFA-C στις 24-26/8/2020. Η παρουσίαση των θεμάτων θα πραγματοποιηθεί με χρήση ηλεκτρονικής πλατφόρμας (διαδικτυακά) από την Εκπαιδευτική Ομάδα της ΕΠΟ. Το κόστος ...\nΙούλιος 28, 2020 13:51\nΚύριε πρόεδρε, Σας ενημερώνουμε ότι η διαδικασία έκδοσης δελτίων έχει αλλάξει. Σύμφωνα με τις νέες οδηγίες της Ε.Π.Ο. και της FIFA τα Σωματεία είναι υποχρεωμένα να προσκομίσουν για την νέα Αγωνιστική Περίοδο 2020-21 για τις πρώτες ...\nΕφαρμογή του Ν.4603/14-3-2019, άρθρο 26 παρ. 3 όπως τροποποιήθηκε με τον Ν. 4639 άρθρο έβδομο παρ. 3 Η συγκεκριμένη διάταξη αφορά στον τρόπο διεξαγωγής των αρχαιρεσιών των σωματείων και των ενώσεων για την ανάδειξη του ...\nΙούλιος 1, 2019 21:44\nΤην Δευτέρα 1 Ιουλίου ξεκίνησαν τα μαθήματα της σχολής προπονητών UEFA C υπό την αιγίδα της ΕΠΣ Φλώρινας και της ΕΠΟ. Στη σχολή συμμετέχουν 22 μαθητές. Η πρώτη συνάντηση έγινε τη Δευτέρα στο ξενοδοχείο LINGOS στη Φλώρινα ...\nΙούνιος 19, 2019 17:34\nΣας ενημερώνουμε ότι μετά από απόφαση της ΕΠΟ η Σχολή Προπονητών UEFA D που ήταν προγραμματισμένη για τον Ιούλιο 2019 στη Φλώρινα, δεν θα γίνει. Η Σχολή Προπονητών UEFA C θα πραγματοποιηθεί κανονικά. ...\nΜάιος 8, 2019 16:44\nΗ ΕΠΣ ΦΛΩΡΙΝΑΣ ενημερώνει τους ενδιαφερόμενους ότι η σχολή προπονητών κατηγορίας UEFA C, θα λειτουργήσει στην ΦΛΩΡΙΝΑ από 1/7/2019 έως 13/7/2019, με συνεργασία της ΕΠΟ και της ΕΠΣ ΦΛΩΡΙΝΑΣ. Η καταληκτική ημερομηνία για την εγγραφή των ενδιαφερομένων ...\nΜάρτιος 7, 2019 20:42\nΗ ΕΠΣ ΦΛΩΡΙΝΑΣ ενημερώνει τους ενδιαφερόμενους ότι η σχολή προπονητών κατηγορίας UEFA C, θα λειτουργήσει στην Φλώρινα από 1/7/2019 έως 13/7/2019, με συνεργασία της ΕΠΟ με την ΕΠΣ ΦΛΩΡΙΝΑΣ. Τα απαιτούμενα δικαιολογητικά για την εγγραφή των ενδιαφερομένων είναι τα εξής: ...\nΣεπτέμβριος 26, 2018 22:06\nΜέσα από τις τοπικές κοινωνίες και τις Ενώσεις Ποδοσφαιρικών Σωματείων όλης της χώρας περνάει το μέλλον του ελληνικού ποδοσφαίρου στο σύνολό του. Οι Μικτές ομάδες Νέων, Παίδων και Προπαίδων των ΕΠΣ μελών της Ομοσπονδίας και τα πρωταθλήματά τους, ...\nΤην Τρίτη 24 Απριλίου 2018 έχει προγραμματιστεί επίσκεψη του Ομοσπονδιακού προπονητή και παλαίμαχου διεθνή ποδοσφαιριστή Μιχάλη Ιορδανίδη στο 1ο Δημοτικό Σχολείο Φλώρινας (ώρα 09:45) και στο Δημ. Σχολείο Αγίου Γερμανού Πρεσπών (ώρα 12:15), στο πλαίσιο του προγράμματος ...


Θέρμανση & ψύξη Tutorials Θέρμανση & ψύξη\nΟι οικιακοί θερμοσίφωνες μπορούν να είναι είτε αέριο είτε ηλεκτρικό. Τζούλια Νίκολς / Getty Images\nΤο πρώτο βήμα για να μάθετε πώς να εγκαταστήσετε ένα νέο θερμοσίφωνα είναι να εξετάσετε τον τύπο θερμαντήρα που έχετε ήδη. Πρώτα καθορίστε την πηγή καυσίμου: φυσικό αέριο ή ηλεκτρικό; Στη συνέχεια, καθορίστε το μέγεθος: 30-, 40-, 50-γαλόνι ή μεγαλύτερο; Κατά την αντικατάσταση ενός θερμοσίφωνα είναι πιο εύκολο να διατηρήσετε τον ίδιο τύπο καυσίμου και περίπου το ίδιο μέγεθος, αν και συνήθως μπορείτε να αλλάξετε το μέγεθος λίγο - για παράδειγμα, από 40 έως 50 γαλόνια, υπό τον όρο ότι υπάρχει αρκετός χώρος για τον θερμαντήρα.\nΣημείωση: Όλες οι εγκαταστάσεις υδραυλικών εγκαταστάσεων πρέπει να συμμορφώνονται με τον τοπικό κώδικα υδραυλικών εγκαταστάσεων, επομένως συμβουλευτείτε το τοπικό τμήμα κτιρίων για τις απαιτήσεις στην περιοχή σας. Επειδή η εγκατάσταση ποικίλει ανάλογα με την τοποθεσία και τον τύπο του θερμαντήρα, τα παρακάτω βήματα δείχνουν απλώς τη γενική διαδικασία και ενδέχεται να ισχύουν ή όχι για την κατάστασή σας.\nΚλείστε το νερό και το αέριο ή την ηλεκτρική ενέργεια\nΚλείστε το δίκτυο νερού στο μετρητή νερού. Home-Cost.com\nΑπενεργοποιήστε τα βοηθητικά προγράμματα στο υπάρχον σύστημα θέρμανσης νερού. Απενεργοποιήστε το νερό στην κύρια βαλβίδα διακοπής νερού του σπιτιού ή στη βαλβίδα διακοπής στη γραμμή παροχής κρύου νερού που τρέχει στο υπάρχον σύστημα θέρμανσης νερού. Στη συνέχεια, κλείστε την παροχή ηλεκτρικού ρεύματος ή αερίου:\nΗλεκτρική θερμάστρα νερού: Απενεργοποιήστε τον ασφαλειοδιακόπτη στο κύκλωμα του θερμοσίφωνα στο κουτί διακόπτη του σπιτιού. Αυτό είναι συνήθως ένα 30-amp, διπλό πόλο διακόπτη.\nΘερμαντήρας αερίου: Απενεργοποιήστε την τροφοδοσία αερίου στη βαλβίδα διακοπής του αγωγού αερίου κοντά στον θερμοσίφωνα.\nΑδειάστε το δοχείο θερμαντήρα νερού\nΗ βαλβίδα αποστράγγισης βρίσκεται στο κάτω μέρος του θερμοσίφωνα. Dorling Kindersley / Getty Images\nΣυνδέστε έναν εύκαμπτο σωλήνα κήπου στη βαλβίδα αποστράγγισης κοντά στο κάτω μέρος του θερμοσίφωνα. Ανοίξτε την πλησιέστερη βρύση ζεστού νερού, όπως στο μπάνιο, για να αποφύγετε την αναρρόφηση στη γραμμή που μπορεί να επιβραδύνει την αποστράγγιση. Τοποθετήστε το άλλο άκρο του εύκαμπτου σωλήνα πάνω από μια αποστράγγιση δαπέδου ή εκτελέστε το σε εξωτερικό χώρο. Ανοίξτε αργά τη βαλβίδα αποστράγγισης, έτσι ώστε το ίζημα να μην φράξει τη βαλβίδα αποστράγγισης. Αφήστε το δοχείο να αποστραγγιστεί τελείως, στη συνέχεια σβήστε τη βαλβίδα και αφαιρέστε τον εύκαμπτο σωλήνα.\nΑποσυνδέστε το θερμαντήρα νερού\nΓια την αποσύνδεση των συνδέσεων υδραυλικών εγκαταστάσεων μπορεί να χρειαστεί ένα κλειδί σωλήνα. Jan Stromme / Getty Images\nΑποσυνδέστε τις γραμμές ζεστού και κρύου νερού από τη θερμάστρα νερού. Αυτά μπορεί να συνδέονται με τον εύκαμπτο σωλήνα με εύκαμπτους εύκαμπτους σωλήνες (συνήθως ενωμένοι με εξαρτήματα συμπίεσης ή συνδέσμου) ή με συγκολλημένες συνδέσεις (οι συγκολλημένες γραμμές πρέπει να κοπούν με κοπτικό σωλήνα). Στη συνέχεια, αποσυνδέστε το αέριο ή την ηλεκτρική ενέργεια:\nΗλεκτρικός θερμαντήρας νερού: Βεβαιωθείτε ότι το κύκλωμα είναι απενεργοποιημένο στον θερμοσίφωνα, χρησιμοποιώντας έναν ελεγκτή τάσης χωρίς επαφή, στη συνέχεια αποσυνδέστε τις καλωδιώσεις και το καλώδιο του κυκλώματος από τη θερμάστρα νερού.\nΘερμαντήρας αερίου: Βεβαιωθείτε ότι η τροφοδοσία αερίου σταματάει στις βαλβίδες διακοπής λειτουργίας, και στη συνέχεια αποσυνδέστε τη σωλήνωση αερίου από τη θερμάστρα νερού. Αποσυνδέστε το σωλήνα εξαερισμού από τον απορροφητήρα ρεύματος στο επάνω μέρος του θερμαντήρα.\nΑφαιρέστε και αντικαταστήστε τον θερμαντήρα νερού\nΤοποθετήστε τη θερμάστρα νερού. Jim Zuckerman / Getty Images\nΒοηθήστε τον βοηθό να φορτίσει το παλιό θερμαντήρα νερού στη συσκευή και να αφαιρέσει την παλιά μονάδα. Καθαρίστε το πάτωμα όπου βρισκόταν ο παλιός θερμαντήρας. Μετακινήστε τη νέα θερμάστρα στη θέση της, τοποθετώντας τα υπάρχοντα υδραυλικά με τις συνδέσεις υδραυλικών συστημάτων του θερμοσίφωνα. Ρυθμίστε το νέο θερμοσίφωνα τοποθετώντας το κάτω από τα πόδια, ανάλογα με τις ανάγκες.\nΤοποθετήστε την βαλβίδα ανακούφισης και άλλα εξαρτήματα\nΒαλβίδα εκτόνωσης θερμοκρασίας και πίεσης.\nΤοποθετήστε τα διάφορα εξαρτήματα που συνοδεύουν τη θερμάστρα νερού. Αυτό περιλαμβάνει πάντα μια βαλβίδα εκτόνωσης θερμοκρασίας και πίεσης (βαλβίδα TPR) και σωλήνα αποστράγγισης. Εγκαταστήστε τυχόν άλλα εξαρτήματα ανάλογα με τις ανάγκες, ακολουθώντας τις οδηγίες του κατασκευαστή.\nΣυνδέστε τους αγωγούς νερού\nΠροσθέστε μια βαλβίδα διακοπής στην παροχή κρύου νερού, εάν δεν διαθέτει ήδη. Συνδέστε την είσοδο κρύου νερού και την έξοδο ζεστού νερού στο θερμοσίφωνα στους σωλήνες κρύου και ζεστού νερού. Βεβαιωθείτε ότι χρησιμοποιείτε το σωστό είδος εξαρτημάτων. Ορισμένες συνδέσεις περιλαμβάνουν συχνά μια διηλεκτρική ένωση για την πρόληψη μιας ηλεκτρο-γαλβανικής δράσης που ονομάζεται ηλεκτρόλυση , η οποία οδηγεί σε πρόωρη διάβρωση των μετάλλων. Οι ευέλικτες συνδέσεις είναι χρήσιμες εάν η είσοδος και η έξοδος δεν ευθυγραμμίζονται ακριβώς με τα παλιά υδραυλικά. Εάν πρέπει να χρησιμοποιήσετε συνδέσεις με συγκολλημένα, οι συνδέσεις πρέπει να γίνονται από έναν υδραυλικό.\nΣυνδέστε το αέριο ή την ηλεκτρική ενέργεια\nΣυνδέστε τα αέρια ή τις ηλεκτρικές πηγές, ανάλογα με την περίπτωση:\nΘερμαντήρας αερίου: Συνδέστε τη σωλήνωση αερίου στη βαλβίδα ελέγχου του καυστήρα αερίου. Χρησιμοποιήστε μια εύκαμπτη γραμμή αερίου, εάν υπάρχει, και επιτρέπεται από τον τοπικό κωδικό. Ελέγξτε για διαρροές ενεργοποιώντας τη βαλβίδα τροφοδοσίας αερίου και βουρτσίζοντας ένα διάλυμα σαπουνιού στο αέριο και όλες τις αρμούς αερίου. Εάν δείτε τυχόν φυσαλίδες, η σύνδεση διαρρέει και πρέπει να σφίγγεται. Αν εξακολουθείτε να μην μπορείτε να φέρετε μια καλή σφραγίδα χωρίς φυσαλίδες, καλέστε την εταιρεία αερίου ή έναν υδραυλικό για βοήθεια.\nΗλεκτρικός θερμαντήρας νερού: Συνδέστε τα καλώδια κυκλωμάτων με τους αγωγούς του θερμοσίφωνα στο ηλεκτρικό κουτί σύνδεσης της μονάδας θέρμανσης. Η καλωδίωση κυκλώματος συνήθως στεγάζεται σε εύκαμπτο μεταλλικό καλώδιο ή αγωγό όπου συνδέεται με τον θερμοσίφωνα.\nΣυνδέστε τον εξαεριστήρα (θερμοσίφωνας)\nΣυνδέστε τον αγωγό εξαερισμού στον απορροφητήρα ρεύματος στο θερμαντήρα νερού (μόνο για θερμαντήρες αερίου). Θα πρέπει να υπάρχουν συγκεκριμένα εξαρτήματα και οδηγίες για το νέο θερμοσίφωνα. Συνδέστε τον αεραγωγό σύμφωνα με τις οδηγίες του κατασκευαστή και τον τοπικό κωδικό.\nΡυθμίστε τη θερμοκρασία του θερμαντήρα νερού\nΕνεργοποιήστε τη θερμάστρα και ρυθμίστε τη θερμοκρασία του θερμοσίφωνα. ΤράπεζεςΦωτογραφίες / Getty Images\nΒγάλτε το νέο θερμαντήρα νερού με τα παρακάτω βήματα, ανάλογα με την περίπτωση:\nΕνεργοποιήστε τη βαλβίδα παροχής κρύου νερού στο θερμοσίφωνα και ενεργοποιήστε τη βαλβίδα παροχής νερού (ή την παροχή νερού στο σπίτι, ανάλογα με την περίπτωση). Αφήστε τη δεξαμενή του θερμοσίφωνα να γεμίσει με νερό: ανοίξτε μια βρύση ζεστού νερού σε απομακρυσμένο μπάνιο ή κουζίνα. όταν βγαίνει νερό από τη βρύση, γεμίζει η δεξαμενή (το νερό θα είναι κρύο).\nΕπαναφέρετε την παροχή ρεύματος στο κύκλωμα θέρμανσης νερού, για ηλεκτρικό θερμαντήρα. Για ένα θερμαντήρα αερίου, βεβαιωθείτε ότι η κύρια βαλβίδα αερίου είναι ανοιχτή και επιβεβαιώστε ότι ο πυροδότης χειριστή λειτουργεί σωστά ακολουθώντας τις οδηγίες του κατασκευαστή.\nΡυθμίστε τον θερμοστάτη στον θερμοσίφωνα σε θερμοκρασία μεταξύ 110 και 125 βαθμών F, όπως επιθυμείτε (120 μοίρες F είναι στάνταρ) και αφήστε το νερό στη δεξαμενή να φτάσει στη θερμοκρασία.\nTop 10 Tutorials Επισκευής Φούρνων\nΠώς να πουλήσετε σε αγορές ψύλλων\nFeng Shui Συμβουλές για ένα κρεβάτι πάνω από την κουζίνα Σόμπα


«Χαρά μας να βλέπουμε έτσι το ΟΑΚΑ» | Leoforos.gr\n10 Μαρτίου 2015 17:57\n«ΧΑΡΑ ΜΑΣ ΝΑ ΒΛΕΠΟΥΜΕ ΕΤΣΙ ΤΟ ΟΑΚΑ»\nΟ Νίκος Παππάς γράφει στο blog του για την γιορτινή ατμόσφαιρα στο κλειστό των ολυμπιακών εγκαταστάσεων και την επόμενη μάχη κόντρα στη Ζαλγκίρις.\nΠροερχόμαστε από μία ήττα και μία νίκη για την Euroleague και το Πρωτάθλημα αντίστοιχα. Κόντρα στην Μπαρτσελόνα δεν τα καταφέραμε για κάποιες λεπτομέρειες αλλά αντιδράσαμε σωστά απέναντι στον ΠΑΟΚ. Από τη στιγμή που επιβάλλαμε τον δικό μας ρυθμό δεν τους αφήσαμε περιθώρια να μας απειλήσουν.\nΘα ήθελα να σταθώ στην παρουσία του κόσμου σε αυτά τα παιχνίδια καθώς απέναντι στη Μπαρτσελόνα γέμισε το ΟΑΚΑ ενώ την περασμένη Κυριακή βρέθηκαν πολλοί φίλοι της ομάδας στο γήπεδο και φυσικά πολλά παιδιά. Η ατμόσφαιρα ήταν πραγματικά γιορτινή και παρά την ήττα που είχε προηγηθεί, ο κόσμος μας χειροκρότησε και προσπάθησε να μας δώσει ώθηση. Είναι χαρά μας να βλέπουμε έτσι το γήπεδό μας και μας δίνει έξτρα κίνητρο για να δίνουμε τον καλύτερό μας εαυτό. Μας κάνει πραγματικά χαρούμενους οι φίλοι του Παναθηναϊκού ν’ απολαμβάνουν κάθε στιγμή στο ΟΑΚΑ και να φεύγουν ικανοποιημένοι από το κλειστό.\nΤώρα έχουμε μπροστά μας ακόμα ένα πολύ δύσκολο παιχνίδι για το Top 16 της Euroleague καθώς θ’ αντιμετωπίσουμε εκτός έδρας τη Ζαλγκίρις. Στον πρώτο γύρο είχαμε κερδίσει σχετικά εύκολα αλλά πρέπει να είμαστε πολύ σοβαροί σε αυτήν την αναμέτρηση. Ο κόσμος τους, τους δίνει ρυθμό και ενθουσιασμό κάτι το οποίο δεν πρέπει να επιτρέψουμε. Αυτό θα συμβεί αν μπούμε δυνατά και συγκεντρωμένα από την αρχή, ώστε να βάλουμε τις βάσεις για μια πολύτιμη νίκη.\nΤο Top 16 μπαίνει στην τελική του ευθεία και πλέον δεν υπάρχουν περιθώρια για λάθη. Στόχος μας είναι να εξασφαλίσουμε την πρόκριση στα πλέι οφ και θα δώσουμε μάχη ως το τέλος για να τερματίσουμε σε όσο το δυνατόν καλύτερη θέση. Η προσπάθεια μας έχει δρόμο αλλά θα είμαστε πανέτοιμοι να παλέψουμε για το καλύτερο δυνατό.\nΘα τα ξαναπούμε σύντομα, Νίκος.


ΑΞΙΟΛΟΓΗΣΗ ΑΚΑΔΗΜΑΪΚΟΥ ΕΤΟΥΣ - PDF\nΑΞΙΟΛΟΓΗΣΗ ΑΚΑΔΗΜΑΪΚΟΥ ΕΤΟΥΣ\nDownload "ΑΞΙΟΛΟΓΗΣΗ ΑΚΑΔΗΜΑΪΚΟΥ ΕΤΟΥΣ 2014-15"\n1 ANOIXTO ΠΑΝΕΠΙΣΤΗΜΙΟ ΔΗΜΟΥ ΘΕΣΣΑΛΟΝΙΚΗΣ ΔΙΕΥΘΥΝΣΗ ΕΚΠΑΙΔΕΥΣΗΣ KAI ΑΘΛΗΤΙΣΜΟΥ ΤΜΗΜΑ ΠΡΟΓΡΑΜΜΑΤΩΝ & ΔΙΑ ΒΙΟΥ ΜΑΘΗΣΗΣ ΑΞΙΟΛΟΓΗΣΗ ΑΚΑΔΗΜΑΪΚΟΥ ΕΤΟΥΣ Κύκλοι χειμερινό εξάμηνο: 114 Ζητήματα Ελληνικής Γλώσσας (Γλώσσα): 57 Διατροφή: Επιστήμη, Πολιτισμός, Οικονομική Ανάπτυξη (Διατροφή): 57 εαρινό εξάμηνο: 71 Ντοκιμαντέρ (Κινηματογράφος): 26 Πανεπιστήμιο και Κοινωνία στη Θεσσαλονίκη ( ): Ιστορία, Μνήμη, Αφήγηση (Εκπαίδευση): 45 Σύνολο απαντημένων ερωτηματολογίων 1 : Το πλήθος των ερωτηματολογίων δεν αντιστοιχεί στο πλήθος των ατόμων, καθώς ένα άτομο ενδέχεται να έχει απαντήσει παραπάνω του ενός ερωτηματολογίου σε διαφορετικό κύκλο.\n2 Ατομικά στοιχεία 1. Ηλικία (α) χειμερινό εαρινό Γλώσσα Διατροφή Κινηματογράφος Εκπαίδευση μέχρι % 6 11% 7 27% 16 36% % 7 12% 8 31% 2 4% % 2 4% 4 15% 5 11% % 17 30% 1 4% 6 13% 56 κ άνω 23 40% 25 44% 6 23% 16 36% Σύνολο % % % % 1. Ηλικία (β) Συνολικά (έτος) μέχρι % % % % 56 κ άνω 70 38% Σύνολο % 2\n3 Ατομικά στοιχεία 2. Φύλο (α) χειμερινό εαρινό Γλώσσα Διατροφή Κινηματογράφος Εκπαίδευση Άνδρας 5 9% 6 11% 7 27% 16 36% Γυναίκα 7 12% 7 12% 8 31% 2 4% 2. Φύλο (β) Συνολικά (έτος) Άνδρας 36 19% Γυναίκα % 3\n4 Ατομικά στοιχεία 3. Μορφωτικό επίπεδο (α) χειμερινό εαρινό Γλώσσα Διατροφή Κινηματογράφος Εκπαίδευση απόφοιτος/η Δημοτικού 5 9% 6 11% 7 27% 16 36% απόφοιτος/η Γυμνασίου 7 12% 7 12% 8 31% 2 4% απόφοιτος/η Λυκείου 7 12% 2 4% 4 15% 5 11% απόφοιτος/η Τεχνική - Επαγγελματική Σχολή 15 26% 17 30% 1 4% 6 13% απόφοιτος/η Πανεπιστημίου 23 40% 25 44% 6 23% 16 36% 3. Μορφωτικό επίπεδο (β) Συνολικά (έτος) απόφοιτος/η Δημοτικού 1 1% απόφοιτος/η Γυμνασίου 3 2% απόφοιτος/η Λυκείου 54 29% απόφοιτος/η Τεχνική-Επαγγελματική Σχολή 17 9% απόφοιτος/η Πανεπιστημίου % 4\n5 Ατομικά στοιχεία Σχόλια: Όσοι δηλώνουν απόφοιτοι Γυμνασίου έχουν δηλώσει ηλικία άνω των 56 ετών. Όσοι δηλώνουν απόφοιτοι Λυκείου είναι κατά 5% 2 μέχρι 25 ετών και δηλώνουν φοιτητές/τριες. Οι υπόλοιποι απόφοιτοι Λυκείου (24%) είναι οι μισοί (περίπου 12%) άνω των 56 ετών. Ορισμένοι σημειώνουν ότι είναι απόφοιτοι 6τάξιου Γυμνασίου. Πρόκειται κυρίως για συνταξιούχους (6%) και γυναίκες που δηλώνουν ως επάγγελμα οικιακά ή άλλο (5%). 4. Εργασιακή κατάσταση (α) χειμερινό εαρινό Γλώσσα Διατροφή Κινηματογράφος Εκπαίδευση εργάζομαι 17 30% 20 35% 11 42% 17 38% είμαι άνεργος/η 13 23% 11 19% 4 15% 6 13% είμαι συνταξιούχος 20 35% 16 28% 6 23% 17 38% άλλο 7 12% 9 16% 5 19% 5 11% φοιτητής/τρια* 5 9% 3 5% 5 19% 4 9% * Το ποσοστό των φοιτητών/τριών υπολογίζεται με βάση των σύνολο των απαντημένων ερωτηματολογίων (185). Για το λόγο αυτό περιλαμβάνεται σε αυτήν την κατηγορία και όχι στην επόμενη (5) όπως απαντιέται στα ερωτηματολόγια. Στο σύνολο όσων απάντησαν «άλλο» στην ερώτηση για την εργασιακή τους κατάσταση περιλαμβάνεται και το ποσοστό των φοιτητών/τριών. Στον παρακάτω πίνακα ωστόσο είναι διαχωρισμένο. 2 Το ποσοστό υπολογίζεται στο σύνολο των απαντημένων ερωτηματολογίων. 5\n6 Ατομικά στοιχεία 4. Εργασιακή κατάσταση (β) Συνολικά (έτος) εργάζομαι 65 35% είμαι άνεργος/η 34 18% είμαι συνταξιούχος 59 32% άλλο 17 9% φοιτητής/τρια* 9 5% 6\n7 Ατομικά στοιχεία 5. Εργάζομαι ως (εργαζόμενοι)* χειμερινό εαρινό Γλώσσα Διατροφή Κινηματογράφος Εκπαίδευση υπάλληλος στον ευρύτερο δημόσιο τομέα 8 14% 10 18% 4 15% 6 13% ιδιωτικός/ή υπάλληλος 2 4% 2 4% 2 8% 6 13% ελεύθερος/η επαγγελματίας - αυτοαπασχολούμενος/η 7 12% 8 14% 5 19% 4 9% * Στην κατηγορία αυτή αναφέρονται όσοι δηλώνουν ότι εργάζονται στην προηγούμενη κατηγορία. Το ποσοστό της κατηγορίας αυτής προκύπτει από το πλήθος των απαντημένων ερωτηματολογίων και το σύνολο είναι ίσο με το ποσοστό που δηλώνουν «εργάζομαι» στην κατηγορία 4 (επιπλέον των μη απαντημένων). Το ίδιο ισχύει και για τον υπολογισμό του πίνακα «Συνολικά» παρακάτω. 5. Εργάζομαι ως (εργαζόμενοι) Συνολικά (έτος) υπάλληλος στον ευρύτερο δημόσιο τομέα 28 15% ιδιωτικός/ή υπάλληλος 12 6% ελεύθερος/η επαγγελματίας - αυτοαπασχολούμενος/η 24 13% 7\n8 Ατομικά στοιχεία Η κατηγορία «άλλο» εκφράζει τις άλλες απαντήσεις που καταγράφονται στην προηγούμενη καταγορία (4) εκτός της κατηγορίας «εργάζομαι» (35%). 5. Εργάζομαι ως (συνταξιούχοι)** χειμερινό εαρινό Γλώσσα Διατροφή Κινηματογράφος Εκπαίδευση υπάλληλος στον ευρύτερο δημόσιο τομέα 7 12% 1 2% 1 4% 3 7% ιδιωτικός/ή υπάλληλος 0 0% 2 4% 0 0% 1 2% ελεύθερος/η επαγγελματίας - αυτοαπασχολούμενος/η 3 5% 0 0% 2 8% 0 0% ** Στην κατηγορία αυτή αναφέρονται όσοι δηλώνουν ότι είναι συνταξιούχοι στην προηγούμενη κατηγορία (4) αλλά αναφέρουν στην εργασία τους πριν. Για τον υπολογισμό ισχύει ό,τι και στους προηγούμενους πίνακες της κατηγορίας 5. 8\n9 Ατομικά στοιχεία 5. Εργάζομαι ως (συνταξιούχοι) Συνολικά (έτος) υπάλληλος στον ευρύτερο δημόσιο τομέα 28 15% ιδιωτικός/ή υπάλληλος 12 6% ελεύθερος/η επαγγελματίας - αυτοαπασχολούμενος/η 24 13% Η κατηγορία «άλλο» εκφράζει τις άλλες απαντήσεις που καταγράφονται στην προηγούμενη καταγορία (4) εκτός της κατηγορίας «είμαι συνταξιούχος» (32%). Από την κατηγορία αυτή το 21% δε δηλώνει ως τι εργαζόταν πριν. 9\n10 Ατομικά στοιχεία 6. Παρακολούθηση άλλες φορές κύκλων Ανοιχτού Πανεπιστημίου (α) χειμερινό εαρινό Γλώσσα Διατροφή Κινηματογράφος Εκπαίδευση Ναι 36 63% 39 68% 18 69% 28 62% Όχι 21 37% 18 32% 8 31% 17 38% 6. Παρακολούθηση άλλες φορές κύκλων Ανοιχτού Πανεπιστημίου (β) Συνολικά (έτος) Ναι 36 19% Όχι % 10\n11 Ατομικά στοιχεία 6.1. Πλήθος κύκλων* εαρινό Κινηματογράφος 1 έως % 4 έως % 7 έως % πάνω από % * Στον κύκλο «Κινηματογράφος» τα ερωτηματολόγια περιέχουν την ερώτηση σχετικά με ποιους κύκλους έχουν παρακολουθήσει άλλες φορές (αριθμείται ως 7). Οι απαντήσεις έχουν ομαδοποιηθεί στο εύρος του πλήθους και υπολογίζονται με βάση το πλήθος των απαντημένων ερωτηματολογίων και όχι με βάση το πλήθος όσων απάντησαν «ναι» στην προηγούμενη ερώτηση. Επίσης, ορισμένοι που απάντησαν «ναι» δεν έχουν σημειώσει κύκλους Είχατε μείνει ικανοποιημένοι; ** εαρινό Κινηματογράφος Εκπαίδευση πολύ 16 62% 19 42% μετρίως 2 8% 6 13% λίγο καθόλου δεν απαντούν 3 7% ** Η ερώτηση αυτή περιέχεται μόνο στους κύκλους του εαρινού εξαμήνου «Κινηματογράφος» (αριθμείται ως 8) και «Εκπαίδευση» (αριθμείται ως 7). Τα ποσοστά υπολογίζονται με βάση το πλήθος των απαντημένων ερωτηματολογίων. 11\n12 7. Πόσες από τις διαλέξεις έχετε παρακολουθήσει; (α) χειμερινό εαρινό Γλώσσα Διατροφή Κινηματογράφος Εκπαίδευση 1 έως 3 1 2% 6 11% 4 15% 6 13% 4 έως % 8 14% 7 27% 9 20% 8 έως % 23 40% 5 19% 17 38% όλες 19 33% 19 33% 10 38% 12 27% * Η ερώτηση στον κύκλο «Κινηματογράφος» έχει αριθμό 9 και στον κύκλο «Εκπαίδευση» Πόσες από τις διαλέξεις έχετε παρακολουθήσει; (β) Συνολικά (έτος) 1 έως % 4 έως % 8 έως % όλες 60 32% 12\n13 8. Αξιολόγηση παρακολούθησης (α) α. ως προς την επιλογή των επιμέρους θεμάτων χειμερινό εαρινό Γλώσσα Διατροφή Κινηματογράφος Εκπαίδευση πολύ θετικά 31 54% 22 39% 12 46% 11 24% θετικά 25 44% 31 54% 13 50% 27 60% μέτρια 1 2% 4 7% 1 4% 6 13% αρνητικά πολύ αρνητικά 8. Αξιολόγηση παρακολούθησης (α) α. ως προς την επιλογή των επιμέρους θεμάτων Συνολικά (έτος) πολύ θετικά 76 41% θετικά 96 52% μέτρια 12 6% αρνητικά 0 0% πολύ αρνητικά 0 0% 13\n14 8.α Γιατί Πληροφορίες για τον κύκλο που παρακολουθείτε Απαντήσεις: Θετικά - Πολύ θετικά Κύκλος: Ζητήματα Γλώσσας Ενδιαφέρον (9) Ήταν ενδιαφέροντα Η γλωσσολογία είναι πολύ ενδιαφέρουσα Είναι πολύ ενδιαφέροντα θέματα Ήταν πολύ ενδιαφέρον Όλα τα θέματα είναι ενδιαφέροντα Για το εξαιρετικό ενδιαφέρον όλων των θεμάτων Άπτεται των ενδιαφερόντων με το περιεχόμενό τους Είναι πολύ ενδιαφέροντα Είναι πολύ ενδιαφέρον να γνωρίζει κανείς τη δομή της μητρικής γλώσσας του. Ποιότητα (4) Ανταποκρίνονται ακριβώς στο ανάλογο θέμα Διότι πραγματεύεται θέματα υψηλής ποιότητος Καλύπτουν αρκετά ζητήματα της γλώσσας Κατά τη γνώμη μου μού άρεσαν οι ομιλίες, σωστές, σημαντικές και δημιουργικές Σπουδές κοντά στο αντικείμενο (3) Θα σπουδάσω πάνω στον τομέα της γλωσσολογίας Σπουδάζω πάνω στον τομέα της γλωσσολογίας Είμαι γλωσσολόγος και είναι μες στα ενδιαφέροντά μου Νέες γνώσεις (3) Έμαθα νέα πράγματα, σωστά τεκμηριωμένα Οι ομιλητές επέλεξαν να παρουσιάσουν νέα θεματολογία με τις πιο σύγχρονες προσεγγίσεις, πλούτισαν το μορφωτικό μας κεφάλαιο με νέες γνώσεις και μας πρόσφεραν σημαντικά ερεθίσματα και πρόκληση για εμβάθυνση Κάλυψαν πεδία που ήταν πολύ σημαντικά για 'μένα και για τα οποία δεν είχα επαρκή γνώση Γνώση και καθημερινότητα (2) Αν και εξειδικευμένα κάποια μας δίνουν αρκετές για την καθημερινότητά μας γνώσεις Είναι τρομερά ενδιαφέροντα θέματα που προσφέρουν πολλές πληροφορίες στον ακροατή και επιπλέον γνώσεις, οι οποίες μπορούν να φανούν χρήσιμες ανα πάσα στιγμή στη ζωή τους εκεί που δεν το περιμένουν Προβληματισμός-ευαισθητοποίηση(2) Μας δίνετε την ευκαιρία να προβληματισθούμε και να πλουτίσουμε τις γνώσεις μας Όλα αυτά τα θέματα γλωσσολογίας αποτέλεσαν μια μικρή ευαισθητοποίηση στη ζωντάνια της γλώσσας, ξεκινώντας από κάθε λέξη χωριστά 14\n15 Εισηγητές (2) Οι καθηγητές είναι αξιόλογοι και πολύ καταρτισμένοι Ιδιαίτερα να εκφράσω τον θαυμασμό και τους επαίνους μου στην κ. Ζαφρανά για το εκπληκτικό μάθημά της!!! Κύκλος: Διατροφή Ποιότητα (4) Παρέχονται πληροφορίες εμπεριστατωμένες, νέες τεχνολογίες και τεχνοτροπίες, αποδείξεις πλήρεις επί ερωτήσεων, ευγενές ενδιαφέρον των ομιλητών και άμεση και απλή επικοινωνία με τους θεατές Πληρότητα πληροφόρησης, εμπεριστατωμένες διαλέξεις Είναι πολύ ευχάριστα όλα τα θέματα και πολύ ευχάριστος ο συντονιστής Τα θέματα καλά και οι ομιλητές επίσης Ενδιαφέρον (2) Έχει παρουσιάσει πολύ ενδιαφέροντα θέματα Είναι πολύ ενδιαφέροντα και χρήσιμα Τρόπος διεξαγωγής (2) Ο τρόπος που γινόταν οι διαλέξεις ήταν υπέροχος Με ικανοποιεί η ανάλυση και εξήγηση των θεμάτων Γνώση και καθημερινότητα (2) Καλύπτουν καίρια σημεία της διατροφής σε πρακτικό επίπεδο και όχι μόνο σε θεωρητικό. Μου άρεσε πολύ η προσοχή που δόθηκε στη χριστιανική νηστεία. Θέματα καθημερινού ενδιαφέροντος Είναι χρήσιμο Νέες γνώσεις (2) Προσφέρει γνώσεις και πληροφορίες χρήσιμες γιατί είναι λίγο δύσκολο να τις βρει κάποιος κάπου αλλού τόσο εύκολα κατανοητές Είναι πολύ ενημερωτικά, αξιόλογα, αναλυτικά θέματα Εύρος θεμάτων (2) Υπάρχει πληθώρα κύριων θεμάτων της διατροφής που δεν μπόρεσαν να μπουν στον κύκλο αυτό Καλύπτει ένα πολύ ευρύ κύκλο Κύκλος: Κινηματογράφος Εθελοντισμός (2) Και μόνο το γεγονός του εθελοντισμού μου προκαλεί θαυμασμό για το επίπεδο των διαλέξεων 15\n16 Άψογη οργάνωση, ενδιαφέρουσες ομιλίες και εξυπηρετικά τα κορίτσια του εθελοντισμού Ενδιαφέρον (4) Όλα ενδιαφέροντα και μερικά για πρώτη φορά τα ακούσαμε Τα περισσότερα θέματα ήταν ενδιαφέροντα Τα βρήκα ενδιαφέροντα με πολύ καλή παρουσίαση Καθ' όλη τη διάρκεια του κύκλου τα περισσότερα θέματα είχαν πολύ ενδιαφέρον Επικαιρότητα (1) Τα θέματα ήταν επίκαιρα Κύκλος: Εκπαίδευση Ενδιαφέρον (4) Είναι ενδιαφέρον ως προς τις γνώσεις που μεταδίδονται Όχι θέματα των ενδιαφερόντων μου. Πολύ γενικά. (*απαντάει «πολύ θετικά») Είχε αρκετό ενδιαφέρον Ενδιαφέροντα θέματα όμως πολλές φορές αναφέρονταν πολλές λεπτομέρειες Ποιότητα - τεκμηρίωση - πολύπλευρη προσέγγιση (3) Υπάρχει αναφορά σε διάφορες σχολές χωρίς να περιορίζεται σε ένα μόνο πεδίο Πέτυχαν τον στόχο τους παρουσιάζοντας επαρκή στοιχεία σχετικά με το θέμα και αναπαριστώντας γλαφυρά το κλίμα της εποχής Προσέγγιση του θέματος, δηλαδή του παν/μίου θεσ/νίκης από σχεδόν όλες τις σχολές, ωστόσο σε μερικές διαλέξεις κούρασαν οι πολλές πληροφορίες σχετικά με ονόματα και χρονολογίες Εισηγήσεις (3) Οι διαλέξεις των καθηγητών ήταν άψογες Οι εισηγήσεις είναι τεκμηριωμένες και πλήρως κατατοπιστικές Όλες ήταν πολύ καλές πλην μίας Νέες γνώσεις (1) Ο κύκλος αυτός εμπλούτισε τις γνώσεις μας όσον αφορά την πανεπιστημιακή κοινότητα Απαντήσεις: Μέτρια Κύκλος: Ζητήματα Γλώσσας Πολύ εξειδικευμένα θέματα (1) Κάποια θέματα ήταν λίγο "ξύλινα" για το συγκεκριμένο κοινό (αξιολόγηση: μέτρια) 16\n17 Κύκλος: Διατροφή Γνώση και καθημερινότητα (1) Θα επιθυμούσα σε κάποια θέματα να παρέχονται περισσότερες πληροφορίες που θα έχουν αντίκρυσμα για την βελτίωση της καθημερινής μας ζωής, παρά να είναι πληροφορίες θεωρητικές και γενικές Κύκλος: Εκπαίδευση Αναφέρονται ως επί των πλείστων στατιστικά στοιχεία και θα προτιμούσα 1.Να συνδέεται η παρουσίαση του προγράμματος σπουδών κάθε σχολής με την κοινωνία της Θεσ/νίκης, 2.Να αναφέρονται και σύγχρονα στοιχεία των σχολών Κάποια θέματα δεν ήταν τόσο ενδιαφέροντα Θα μπορούσαν να είναι περισσότερο ενδιαφέροντα Απαντήσεις: Αρνητικά - Πολύ αρνητικά\n18 8. Αξιολόγηση παρακολούθησης (α) β. ως προς την επιλογή των ομιλητών χειμερινό εαρινό Γλώσσα Διατροφή Κινηματογράφος Εκπαίδευση πολύ θετικά 28 49% 25 44% 13 50% 18 40% θετικά 25 44% 32 56% 13 50% 20 44% μέτρια 4 7% 0% 6 13% αρνητικά πολύ αρνητικά 8. Αξιολόγηση παρακολούθησης (α) β. ως προς την επιλογή των ομιλητών Συνολικά (έτος) πολύ θετικά 76 41% θετικά 96 52% μέτρια 12 6% αρνητικά 0 0% πολύ αρνητικά 0 0% 18\n19 8.β Γιατί Απαντήσεις: Θετικά - Πολύ θετικά Κύκλος: Ζητήματα Γλώσσας Κατατοπιστικοί-μεταδοτικοί (9) Ήταν γνώστες του αντικειμένου και πολύ κατατοπιστικοί. Ήταν ενημερωμένοι, φιλικοί και κατατοπιστικοί. Ο καθένας ήταν καλά καταρτισμένος στο αντικείμενό του και μετέδωσε τις γνώσεις του στο κοινό με εύληπτο τρόπο. Πέρα απ' το ότι είναι πολύ καλοί επιστήμονες στο αντικείμενό τους οι περισσότεροι είναι πολύ καλοί ομιλητές και επικοινωνιακοί. Είχαν πολύ καλή μεταδοτικότητα. Όλοι ήταν καταρτισμένοι, ευχάριστοι και ήθελαν να μεταδώσουν τις γνώσεις τους. Μιλούν όμορφα και έχουν μεταδοτικότητα. Κάποιοι ομιλητές δεν είχαν επαρκώς μεταδοτικότητα (απαντά «Θετικά») Απλά πιστεύω ότι όλοι είναι απίστευτα καλοί στον τομέα των γνώσεών τους, έχουν τρομερή μεταδοτικότητα και ξέρουν πραγματικά να μοιράζονται με το ακροατήριο τις γνώσεις τους. Μπράβο στην επιλογή τους. Κύρος - επιστήμονες (8) Οι ομιλητές ήταν επιστήμονες υψηλού κύρους. Οι ομιλητές είναι επιστημονικά καταρτισμένοι. Ανταποκρίνονταν στο ανάλογο θέμα. Διότι είναι όλοι αξιόλογοι επιστήμονες. Όλοι οι ομιλητές ήταν εξειδικευμένοι στο αντικείμενό τους. Έχει επιλεχθεί με προσοχή το προσωπικό και είναι όλοι επιστήμονες με μεγάλο κύρος. Οι ομιλίες τους βασίζονταν σε επιστημονική έρευνα. Ήταν καταρτισμένοι επιστήμονες και αρκετοί εξ αυτών και εξαιρετικοί δάσκαλοι. Αξιόλογοι - γνώστες (4) Είναι εξίσου καλοί όλοι. Αξιόλογοι ομιλητές, αξιόλογες εισηγήσεις. Για την πολύ καλή από τους περισσότερους ανάπτυξη των θεμάτων. Γνωρίζουν το αντικείμενο. Είναι ενημερωμένοι, καταρτισμένοι και οι κατάλληλοι. Ορολογία (2) Χρησιμοποιούσαν επιστημονική ορολογία η οποία δεν ήταν πάντοτε κατανοητή. Κάποιοι δεν δίναν αρκετά παραδείγματα, μιλούσαν με ορολογίες συνέχεια χωρίς να αναλύουν το περιεχόμενό τους επαρκώς, κάποιοι (λίγοι) δεν είχαν "λέγειν", κολλούσαν πολύ (εε ). 19\n20 Κύκλος: Διατροφή Αξιόλογοι - γνώστες (5) Έλαβαν μέρος μερικοί αξιόλογοι εισηγητές με άρτιες, περιεκτικές και κατανοητές εισηγήσεις. Όλοι οι ομιλητές είναι εξαιρετικοί. Είναι πολύ αναλυτικοί, αξιόλογοι, αξιόπιστοι, ενημερωμένοι. Είναι κατάλληλοι, ενημερωμένοι, καταρτισμένοι. Ήταν όλοι καταρτισμένοι και αξιόλογοι. Κατατοπιστικοί-μεταδοτικοί (3) Ήταν απολύτως κατανοητοί. Πηγαίο ενδιαφέρον των ομιλητών για κάλυψη ερωτήσεων, παροχή γνώσης σε απλή γλώσσα. Μας φέρνουν κοντά στην τέχνη γενικώς αλλά και σε ρεαλιστικά θέματα και έχω μάθει πράγματα που πριν παντελώς αγνοούσα. Είναι όλοι οι εκπαιδευτικοί άριστα καταρτισμένοι και έχουν τρομερή μεταδοτικότητα. Κύρος - επιστήμονες (2) Σε γενικές γραμμές οι ομιλητές έδωσαν ομιλίες πολύ υψηλού επιπέδου. Είναι έμπειροι και με υψηλό μορφωτικό επίπεδο. Υπευθυνότητα (1) Απόλυτη υπευθυνότητα στην πληροφόρηση που παρέχουν. Κύκλος: Κινηματογράφος Αξιόλογοι - γνώστες (6) Υπήρχαν ομιλητές αξιόλογοι, όμως δε με κέρδισαν (θέμα επικοινωνίας, μονότονη διάλεξη). Ήταν όλοι άριστοι. Ήταν αξιόλογοι όλοι οι ομιλητές. Οι ομιλητές άψογοι καταρτισμένοι. Οι περισσότεροι ήταν αξιόλογοι ομιλητές. Είναι όλοι άριστοι και έμπειροι σε αυτό που κάνουν να συνεχίσουν έτσι Κατατοπιστικοί-μεταδοτικοί (2) Έκαναν πολύ καλή παρουσίαση προσαρμοσμένη στο κοινό που απευθύνονται. Μας έδειξαν λεπτομέρειες και επιμέρους θέματα που δεν είχαμε προσέξει. 'Ηταν προσιτοί με ενδιαφέρον και ενθουσιασμό γι' αυτό που έκαναν. 20\n21 Κύκλος: Εκπαίδευση Αξιόλογοι - γνώστες (3) Οι ομιλητές ήταν υπέροχοι. Ήταν όλοι τους αρκετά καλοί. Οι ομιλητές είχαν γνώση των στοιχείων του θέματος που παρουσίαζαν. Κύρος - επιστήμονες (2) Είναι όλοι καταξιωμένοι στον χώρο τους και στον τομέα τους. Κάθε ένας από τους ομιλητές εκπροσωπεί την σχολή για την οποία μιλάει. Κατατοπιστικοί-μεταδοτικοί (3) Μας μεταδίδονται εμπειρικά λόγια και μαθήματα γνώσεων. Ήταν εύστοχοι και καλοί αγωγοί μετάδοσης πληροφοριών και δημιουργίας αναλόγης συγκίνησης με την εποχή που αναβιούσαν. Οι εισηγήσεις είναι τεκμηριωμένες και πλήρως κατατοπιστικές. Ενδιαφέρον (2) Γενικά ήταν κουραστικοί. Οι ομιλητές ήταν πρόσωπα με γνώσεις και εμπειρίες. Κάποιες φορές όμως δεν κρατούσαν ζωντανό το ενδιαφέρον των ακροατών. Απαντήσεις: Μέτρια Κύκλος: Ζητήματα Γλώσσας Η μεταδοτικότητα δεν ήταν πάντα επιτυχής Κύκλος: Εκπαίδευση Συνήθως γίνονταν ανάγνωση κειμένων. Κάποιοι από αυτούς δεν τραβούσαν το ενδιαφέρον. Κάποιοι από τους ομιλητές ήταν ανιαροί και δεν τραβούσαν το ενδιαφέρουν. Απαντήσεις: Αρνητικά - Πολύ αρνητικά\n22 9. Εντοπίσατε κάποια διαφορά στον κύκλο αυτόν;* χειμερινό Διατροφή ναι 15 39% όχι 14 37% * Αυτή η ερώτηση, όπως και τα παρακάτω υπο-ερωτήματά της, εμπεριέχεται σε 38 ερωτηματολόγια στον κύκλο «Διατροφή». 9.α Εάν ΝΑΙ, ποια; * Οι απαντήσεις είναι ανοιχτού τύπου και έχουν ληθφεί υπ όψιν όσες συμφωνούν με την απάντηση «ΝΑΙ» παραπάνω. Θετικές απαντήσεις Συμμετοχή συντονιστών-διάλογος 1. Ο τρόπος παρουσιάσεως των θεμάτων από τους διοργανωτές (παρέμβαση με ερωτήσεις των διοργανωτών). 2. Παρέμβαση με καίριες ερωτήσεις από τους διοργανωτές του κύκλου αυτού. 3. Η συμμετοχή των συντονιστών. 4. Η συμμετοχή των συντονιστών. 5. Διαφορετικός τρόπος παρουσίας με διάλογο με το κοινό κατά τη διάρκεια της ομιλίας. 6. Άλλου είδους παρουσίασης. Ενδιαφέροντα θέματα-σύγχρονα 7. Ο κύκλος είχε διαλέξεις που αφορούν την καθημερινότητά μας και γι αυτό είχε εκπληκτικό ενδιαφέρον. 8. Ενημερώνουνε στα θέματα διατροφής στη σημερινή εποχή και όχι θέματα στο παρελθόν. Άλλες 9. Είναι καλύτερου επιπέδου. 10. Η διαφορά ήταν σημαντική. 22\n23 Αρνητικές απαντήσεις 11. Η διακοπή του ομιλητή από τους υπευθύνους της ομάδας κατά τη διάρκεια της ομιλίας ήταν κουραστικό. Θα ήταν προτιμότερο να τελειώσει ο ομιλητής την ομιλία του και μετά να ακολουθήσουν οι ερωτήσεις (εφόσον υπήρχαν). Ευχαριστώ. 9.β Πώς την αξιολογείτε; χειμερινό Διατροφή πολύ θετικά 5 33% θετικά 8 53% μέτρια 0 0% αρνητικά 1 7% πολύ αρνητικά 0 0% * Τα ποσοστά έχουν υπολογισθεί με βάση το σύνολο των απαντήσεων «ΝΑΙ» στην αρχική ερώτηση. 9.γ Γιατί; * Στην παρένθεση σημειώνονται οι απαντήσεις στις δύο προηγούμενες ερωτήσεις, π.χ. το «1» αντιστοιχεί στην απάντηση 1 στην ερώτηση 9α και το «θετικά» αντιστοιχεί στην απάντηση 9β του ίδιου ατόμου. Ρόλος των συντονιστών 1. Γιατί ήταν πιο ευχάριστη η παρακολούθηση και πιο κατανοητή (1, θετικά). 2. Έγιναν αντιληπτά κάποια ερωτήματα (2, θετικά). 3. Βοήθησαν οι συντονιστές στη συζήτηση (3, πολύ θετικά). 4. Με τη συμμετοχή των συντονιστών βοήθησαν να γίνουν πιο κατανοητά τα θέματα (4, θετικά). Ενδιαφέροντα-επίκαιρα θέματα 5. Είναι καλό να γίνονται τέτοιες προσπάθειες για να επικαιροποιούνται οι γνώσεις (9, πολύ θετικά). 6. Είναι πολύ ενδιαφέροντα τα θέματα (6, πολύ θετικά). 23\n24 Άλλες παρατηρήσεις/προτάσεις Κύκλος: Ζητήματα Γλώσσας Επιθυμώ να εστιάσει ο επόμενος κύκλος της γλώσσας σε εκπαιδευτική γλωσσολογία. Πολύ οργανωμένος κύκλος: συνεχίστε την καλή δουλειά. Κάτι παραπάνω σε κοινωνιογλωσσολογία και πραγματολογία και εκπαιδευτική γλωσσολογία Όλα καλά. Οι ομιλητές να απευθύνονται στους ακροατές και όχι στο διαδίκτυο ή κείμενο. 1. Χρήσεις γλώσσας μέσα στη λογοτεχνχία (κλασική και νεότερη) 2. Η γλώσσα μέσα στην επιμέλεια και τη διόρθωση κειμένων 3. Δημιουργική γραφή, 4. Ιστορία τέχνης και πολιτισμού. Μαθήματα νομικής, ιστορία τέχνης. Στον επόμενο κύκλο θα μπορούσατε να παρουσιάσετε κάποιο θέμα που έχει σχέση η ψυχολογία με τη γλωσσολογία. Να υπάρχουν κι άλλες ενότητες όπως λογοτεχνία, φιλοσοφία, φυσικές επιστήμες. Θα ήθελα να υπήρχε στο μέλλον ένα κύκλο που να συνδυάζει όρους της νομικής επιστήμης με την ετυμολογία της εκάστοτε λέξης, π.χ. Ποινή που η ρίζα είναι από το πονάω που σημαίνει μοχθώ, κλπ. Ιστορία τέχνης. Θα ήθελα μια σειρά διαλέξεων πάνω στην ιστορία. Κατά την άποψή μου κάποια κυρία πόντια, καθηγήτρια, έδωσε κάποια πιο σπουδαιότητα στην ποντιακή γλώσσα, ζητώ χίλια συγγνώμη γι αυτή την παρατήρηση. Ευχαριστούμε θερμά όλους σας και ευχόμαστε να συνεχιστεί αυτός ο θεσμός. Ευχαριστώ προσωπικά ιδίως την κυρία Άννα Αναστασιάδου-Συμεωνίδη που και την συμπαθώ ιδιαίτερα. Να ενημερώνετε το blog και κάτι που δεν μου άρεσε είναι όταν είχε ακυρωθεί ένα μάθημα λόγω ασθένειας της ομιλήτριας δεν ενημερωθήκαμε εγκαίρως. Παρά έξω από την είσοδο του κτιρίου, πράγμα που θεωρώ απαράδεκτο. Η ενημέρωση θα μπορούσε να γίνει: 1. Με sms, 2. Με mail, 3. Με ανακοίνωση στο blog, 4. Τηλεφωνικά. Δεν μένουμε όλοι στο κέντρο. Κύκλοι ανοιχτού πανεπιστημίου για πρώτες βοήθειες, ακίνητα. Θα με ενδιέφερε η ψυχολογία, ιστορία και οι ανθρώπινες σχέσεις. Ψυχολογία, διαχείριση άγχους-στρες. Μπορούν τα μαθήματα να έχουν μεγαλύτερη χρονική διάρκεια π.χ. Αντί για δύο μήνες, 3 μήνες. Ευχαριστώ πολύ για τις γνώσεις που μου προσφέρατε απλόχερα και με πολύ κατανοητό και διασκεδαστικό επίσης τρόπο. Θέματα κλασικής φιλολογίας κ αρχαίας ελληνικής γλώσσας, θεάτρου, φιλοσοφίας. Η ορθή χρήση της νέας ελληνικής γλώσσας στην καθημερινότητά μας. Να δημιουργηθούν και άλλες ενότητες: φιλοσοφία, γεωγραφία, λογοτεχνία, θετικές επιστήμες. 24\n25 Κύκλος: Διατροφή Να γίνεται αξιολόγηση και των ερωτήσεων ώστε να μην χάνεται χρόνος με άσχετες, προσωπικές ερωτήσεις. Η συνεχής διακοπή του ομιλητή από τους υπευθύνους της ομάδας με (ερωτήσεις, απορίες) ήταν κουραστική. Θα ήταν καλύτερο να τελειώνει ο ομιλητής την ομιλία του και μετά να γίνονται οι ερωτήσεις εφόσον υπάρχουν. Ευχαριστώ. Πολύ καλοί οι διαχειριστές του συγκεκριμένου κύκλου σεμιναρίων. Πιστεύω ότι επειδή υπάρχουν πάρα πολλά θέματα που δεν θίχτηκαν με πολλή λεπτομέρεια λόγω χρόνου θα μπορούσε να επαναληφθεί ένας κύκλος διατροφής με εξειδικευμένα θέματα π.χ. Κάποια προϊόντα που έχουν χαλάσει και τώρα αρχίζουν πάλι να καλλιεργούνται, να παράγονται. Λόγω έλλειψης γνώσεων διδαχής μού είναι αδύνατο να κάνω κριτική επί των θεμάτων. Μαθαίνω διαρκώς. Παρακαλώ πολύ αν είναι δυνατόν να γίνει σεμινάριο για σπιτικά καλλυντικά, σαπούνια και φροντίδα του δέρματος (χωρίς φάρμακα και μόνο φυτικά και ζωικά υλικά). Πιστεύω ότι είναι πολύτως χρήσιμο να υπάρχουν σημειώσεις - περίληψη του κάθε ομιλητή, ώστε να κρατούμε στη μνήμη μας την ομιλία του ομιλητή και να μπορούμε να τα μελετάμε στο σπίτι μας. Εμένα προσωπικά μου είναι απαραίτητο. Σας ευχαριστώ. Κ εμείς σας ευχαριστούμε με τη σειρά μας κι ευχόμαστε να έχουμε συνέχεια. Υπάρχει σχεδόν κάθε φορά λίγη αργοπορία στην ώρα έναρξης. Συνεχίστε την καλή δουλειά με το ίδιο μεράκι και χαρά. Ευχαριστώ πολύ. Θα ήταν ευχάριστο να εντάξετε στους επόμενους κύκλους θέματα ιατρικής φύσεως και βιολογίας. Να επαναληφθεί με εμπλουτισμένο και σε άλλα θέματα που αφορούν και ξεχασμένες καλλιέργειες, νέες καλλιέργειες. Θα ήθελα περισσότερες πληροφορίες όσον αφορά την καθημερινή διατροφή (πιο πρακτικά δηλαδή, όχι τόσο θεωρητικά). Να δημιουργηθούν και άλλοι κύκλοι με θέματα όπως φιλοσοφία, λογοτεχνία, οικονομικές θετικές επιστήμες. Ευχαριστούμε για ό,τι κάνετε. Προσδοκώ τη συνέχιση Κύκλος: Κινηματογράφος Θα μπορούσε να μοιραστεί στους συμμετέχοντες κάποια βιβλιογραφία σχετική με τον ελληνικό κιν/φο. Συνεχίστε!!! Θέλω να υπάρξει κάποιος κύκλος με θέματα ζωγραφικής. Να συμμετέχει πιο πολύ το κοινό. Ευχαριστούμε πολύ για τη δυνατότητα παρακολούθησης των μαθημάτων και ένα μπράβο στις εθελόντριες. Αν υπάρχει δυνατότητα μελλοντικά να υπάρξουν περισσότερα θέματα σε μοντάζ και τεχνικές λήψεων. 25\n26 Θα ήταν ενδιαφέρον να κάναμε κάποια εργασία ενδεχομένως ομαδική και να παρουσιαζόταν το εγχείρημα αυτό. Επίσης, να συνεχιστούν οι κύκλοι αυτοί και σε επόμενα εξάμηνα. Θέματα για ηλεκτρολόγους μηχανικούς. Κύκλος: Εκπαίδευση Διδακτικές διαφόρων γνωστικών αντικειμένων από πρόσωπα του χώρου για όσους ασχολούνται με την εκπαίδευση και θέλουν να επιμορφωθούν περαιτέρω. Επίσης, η οργάνωση του χώρου ήταν εξαιρετική και η συμβολή των εθελοντών ζωτική. Θα πρότεινα ο θεσμός των μαθημάτων να συνεχιστεί με παράκληση γιατί αρκετά θέματα ήταν ενδιαφέροντα. Σας ευχαριστούμε θερμά. Προτάσεις για θέματα: σχετικά με την εκπαίδευση, τη λογοτεχνία, την παιδαγωγική, τη φιλολογία, την ιστορία, τη φιλοσοφία, την επιχειρηματολογία, την κοινωνιολογία, την εκπαιδευτική ψυχολογία, την εκπαιδευτική πολιτική, την εκπαίδευση ενηλίκων. Όλα τέλεια. Θα με ενδιέφεραν θέματα ιστορίας ελληνικής από Β' Παγκόσμιο Πόλεμο και μετά. Στον κύκλο του ντοκιμαντέρ που είχε πολύ ενδιαφέρον, οι ομιλητές δεν παρευρίσκονταν την ημέρα του προγράμματος ή καθυστερούσαν στην ώρα τους. Θα πρότεινα ομιλίες για την ελληνική γλώσσα, αρχαία και νέα, τον κινηματογράφο και τη μουσική. Να γίνουν και άλλα σχετικά θέματα. Μουσική: θέματα που έχουν σχέση με την παρακολούθηση και βιογραφίες σπουδαίων μουσικών, θέατρο: αρχαία τραγωδία και κωμωδίες. 26


Ευαγγελάτος – Στεφανίδου: Η απώλεια, το παιδάκι και τα κλάματα του ζευγαριού – Όλα στη φόρα\nΟ Τραμπ επιβεβαιώνει απόλυτα τον Γέροντα Παΐσιο!\nΦαίνεται για μια γοητευτικότατη και γλυκιά κοπέλα! Ωστόσο κανένας άνδρας δεν την πλησιάζει! Ο λόγος;\nΌταν αγαπήσεις τον Θεό, ο πόθος σου γι’ Αυτόν είναι ανεξάντλητος!\n10 καθημερινά τρόφιμα που τροφοδοτούν τον καρκίνο και καταστρέφουν την υγεία μας\nCapital controls: Τι αλλάζει στο όριο αναλήψεων – Νέα δεδομένα και για τους τραπεζικούς λογαριασμούς\nΚοινωνικά Ευαγγελάτος – Στεφανίδου: Η απώλεια, το παιδάκι και τα κλάματα του ζευγαριού 358SHARESShareTweet\nΛίγοι είναι αυτοί που γνωρίζουν μια ιστορία που συγκλόνισε την Τατιάνα Στεφανίδου και τον Νίκο Ευαγγελάτο.\nΈνα τραγικό γεγονός που έφερε τους δύο λαμπερούς παρουσιαστές δίπλα σε μια φτωχή οικογένεια και για λίγο έγιναν οι… φύλακες άγγελοί τους.\nΗ ιστορία ξεκινά το 2001. Τότε που ο Νίκος Ευαγγελάτος και η Τατιάνα Στεφανίδου έχουν φύγει από το ΣΚΑΪ και έχουν πάει στο ΤΕMPOTV. Το ζευγάρι είχε ήδη έναν γιο, τον Νικόλα, και προγραμμάτιζε το γάμο του μόλις θα έβγαινε το διαζύγιο της Τατιάνας από τον πρώτο της σύζυγο. Τότε, λοιπόν, στην κοινή τους προσπάθεια να στήσουν το νέο κανάλι, ένα από τα θέματα που αναδεικνύεται στο δελτίο του σταθμού είναι η ιστορία ενός νεογέννητου κοριτσιού που γεννήθηκε στη Θεσσαλονίκη με μισή καρδιά.\nΤο κοριτσάκι που γεννήθηκε στο Ιπποκράτειο έπρεπε να μεταφερθεί επειγόντως στο Παίδων Αγίας Σοφίας, στην Αθήνα, για να υποβληθεί σε επέμβαση. Οι γονείς του παιδιού δεν έχουν τα χρήματα για την επέμβαση και απευθύνουν έκκληση για βοήθεια. Οι γονείς, με δάκρυα στα μάτια, ζητούν βοήθεια, ενώ ένα από τα αδερφάκια του μωρού βάζει τα κλάματα μιλώντας τηλεοπτικά με τον Νίκο Ευαγγελάτο, καθώς καταλαβαίνει ότι η αδερφούλα του μπορεί να μην τα καταφέρει.\nΤην επόμενη μέρα οι υπεύθυνοι του Ωνάσειου Καρδιοχειρουργικού Κέντρου επικοινωνούν με τον Νίκο Ευαγγελάτο και την Τατιάνα Στεφανίδου και ζητούν να μεταφερθεί το νεογέννητο κοριτσάκι εκεί, προκειμένου να το χειρουργήσουν. Η κινητοποίηση είναι μεγάλη. Τόσο ο Νίκος Ευαγγελάτος όσο και η Τατιάνα Στεφανίδου έχουν πάρει πλέον την υπόθεση προσωπικά. Είναι συνεχώς στα τηλέφωνα με τους γιατρούς και ενημερώνονται για την παραμικρή λεπτομέρεια. Μετά τις σχετικές εξετάσεις αποφασίζεται να γίνει η λεπτή χειρουργική επέμβαση. Οι γιατροί ζητούν πριν από το χειρουργείο να γίνει αεροβάπτιση του μωρού, καθώς η κατάσταση κρίνεται εξόχως σοβαρή και οι πιθανότητες επιβίωσης είναι λιγοστές.\nΔιαβάστε επίσης: ΜΠΡΑΒΟ ΣΕ ΑΥΤΗ ΤΗ ΓΥΝΑΙΚΑ ! ΔΕΙΤΕ ΤΙ ΕΚΑΝΕ ΚΑΙ ΘΑ ΤΗΣ ΒΓΑΛΕΤΕ ΤΟ ΚΑΠΕΛΟ! Οι γονείς της μικρής, Δημήτρης και Βασιλική, που δεν έχουν συγγενείς και γνωστούς στην Αθήνα, ζητούν από τον Νίκο Ευαγγελάτο και την Τατιάνα Στεφανίδου να γίνουν νονοί της μικρής. Το ζευγάρι, συγκινημένο, απαντάει θετικά χωρίς δεύτερη σκέψη και την επόμενη μέρα κάτω από άκρα μυστικότητα γίνεται η αεροβάπτιση της μικρής στο Ωνάσειο Καρδιοχειρουργικό Κέντρο. Ο Νίκος Ευαγγελάτος έχει διαλέξει ο ίδιος το χρυσό σταυρό που βάζει στο μωρό, ενώ η Τατιάνα Στεφανίδου, κατασυγκινημένη, δακρύζει συνεχώς κατά τη διάρκεια της αεροβάπτισης.\nΟ παρουσιαστής ρωτάει συνεχώς για την έκβαση της επέμβασης. Ύστερα από ώρες το χειρουργείο τελειώνει και οι γιατροί δεν μπορούν να πουν αν ο οργανισμός της μικρής θα αντέξει. Οι επόμενες ώρες θα είναι κρίσιμες. Τελικά αργά τη νύχτα τα πόδια όλων λυγίζουν. Το νεογέννητο κοριτσάκι έχει χάσει τη μάχη για τη ζωή. Είναι η στιγμή που η Τατιάνα Στεφανίδου και ο Νίκος Ευαγγελάτος λυγίζουν και, αγκαλιάζοντας τους γονείς της μικρής, κλαίνε μαζί τους. Το ζευγάρι της ελληνικής τηλεόρασης αναλαμβάνει τα έξοδα για τη μεταφορά της σωρού του άτυχου μωρού, αλλά και των γονιών του στη Θεσσαλονίκη.\nΑυτή, λοιπόν, ήταν η άγνωστη ιστορία του ζευγαριού που ήξεραν πολλοί λίγοι άνθρωποι μέχρι σήμερα. Μια ιστορία που έμεινε για πολλά χρόνια μακριά από τα φώτα της δημοσιότητας\n← Όταν δείτε τους Τούρκους να«ασχολούνται»με τις Εκκλησίες, τότε…\nΑΥΤΑ ΤΑ ΜΥΣΤΙΚΑ ΓΙΑ ΤΗΝ ΑΓΙΑ ΣΟΦΙΑ ΔΕΝ ΤΑ ΞΕΡΑΤΕ ΣΙΓΟΥΡΑ! →\nΕίχε έναν φυσιολογικό Τοκετό. Όταν όμως πήρε το μωρό της στην αγκαλιά της, έπαθε το σοκ της ζωής της! ΑΔΙΑΝΟΗΤΟ: Γαμπρός πλάκωσε την νύφη στο ξύλο την ώρα του γάμου γιατί… Μην το ξαναβάλετε στο στόμα σας… Καταστρέφει την καρδιά σας Απάτη για Σκλαβενίτη: Πώς πέφτουν θύματα χιλιάδες πολίτες-καταναλωτές. Προσοχή κοροϊδία Τα 20 Πρώιμα Σημάδια του Καρκίνου του Πνεύμονα, που κανεις δεν πρέπει να αγνοήσει! Μήπως έχετε συχνοουρία ή σηκώνεστε τη νύχτα στον ύπνο σας για τουαλέτα; Εάν «ΝΑΙ», τότε αυτό σημαίνει ότι έχετε ανάγκη από… Θες ΚΑΤΑΣΠΡΗ λεκάνη ΤΟΥΑΛΕΤΑΣ; ΝΑ το ΣΟΥΠΕΡ ΚΟΛΠΟ για να… καθαρίσετε για πάντα! ΑΝΑΣΑ! Έχεις ΠΑΙΔΙ στο ΣΧΟΛΕΙΟ; Επίδομα 300 ευρώ το μήνα! ΕΝΗΜΕΡΩΘΕΙΤΕ Αυτό Το Γνωρίζατε; Δεν Πρέπει Ποτέ Να Τρώτε Αγγούρια Και Ντομάτες Στην Ίδια Σαλάτα! Ζέστη και υγρασία φέρνουν τις κατσαρίδες στο σπίτι-Το κόλπο με τον καφέ για να τις διώξετε! Αρχείο Ιούνιος 2017\nΠρόσφατα άρθρα Ο Τραμπ επιβεβαιώνει απόλυτα τον Γέροντα Παΐσιο!\nΘα ανατριχιάσετε: Το μυστικό του Ντάνου με τα κομποσκοίνια…\nΟ Θεός σου δίνει πάντα ό,τι σου χρειάζεται (Αφιερώστε 2 λεπτά και διαβάστε το)\nKατηγορίες Διατροφή (356)\nΈξυπνες Συμβουλές (680)


Κέικ με σταφιδόψωμο και σοκολάτα - Queen.gr\nΚέικ με σταφιδόψωμο και σοκολάτα\nΜια πρωτότυπη συνταγή για κέικ με σταφίδες, σοκολάτα και πορτοκάλι.\nΦέτες σταφιδόψωμου, σταφίδες, σοκολάτα και πορτοκάλι συνδυάζονται σε αυτό το υπέροχο κέικ.\n145 γραμμάρια (3/4 του φλιτζανιού) σταφίδες\n1 και 1/2 κουταλιά της σούπας λικέρ πορτοκάλι\n1 κουταλιά της σούπας φρέσκος χυμός πορτοκάλι\n520 γραμμάρια σταφιδόψωμο κομμένο σε φέτες\n40 γραμμάρια βούτυρο\n150 γραμμάρια καλής ποιότητας μαύρη σοκολάτα, σπασμένη σε κομμάτια\n5 αυγά, ελαφρώς χτυπημένα\n250 ml (1 φλιτζάνι) κρέμα γάλακτος\n160 ml (2/3 του φλιτζανιού) γάλα\n1. Προθερμάνετε το φούρνο στους 180 βαθμούς και αλείψτε ένα τετράγωνο 20 x 20 εκατοσ. ταψάκι (φόρμα) με λιωμένο βούτυρο . Στρώστε του αντικολλητικό χαρτί ψησίματος.\n2. Σε ένα μπολ συνδυάστε το λικέρ, τις σταφίδες και το χυμό πορτοκαλιού. Αφήστε τα για 10 λεπτά να «μαριναριστούν» οι σταφίδες.\n3. Απλώστε βούτυρο στην 1 πλευρά κάθε φέτας σταφιδόψωμου και κόφτε τες στη μέση κατά μήκος. Στρώστε το 1/3 του σταφιδόψωμου στο ταψάκι σας με τη βουτυρωμένη πλευρά προς τα επάνω. Πασπαλίστε με το μισό από το μείγμα των σταφίδων και τη μισή ποσότητα σοκολάτας. Στρώστε από πάνω τις μισές από τις υπόλοιπες φέτες σταφιδόψωμου και πασπαλίστε με το υπόλοιπο από το μείγμα των σταφίδων και την υπόλοιπη σοκολάτα. Κάντε μια τελευταία στρώση με το υπόλοιπο σταφιδόψωμο.\n4. Χτυπήστε ελαφρά μαζί τα αυγά, την κρέμα γάλακτος, το γάλα, το εκχύλισμα βανίλιας και το ξύσμα πορτοκαλιού σε ένα μπολ . Περιχύστε το γλυκό σας με το μείγμα των αυγών και αφήστε το 10 λεπτά να μουλιάσει.\n5. Ψήστε σε προθερμασμένο φούρνο για 50-55 λεπτά (αν το γλυκό σας ροδίσει πολύ γρήγορα, καλύψτε το με αλουμινόχαρτο για να μην καεί από πάνω). Αφήστε το να κρυώσει, πασπαλίστε με ζάχαρη άχνη, κόψτε σε τετράγωνα και σερβίρετε.\nΑνάμεικτο κέικ με κακάο\nΚεκάκια καρότου με γλάσο κανέλας\nΆκης Πετρετζίκης: Αφέλια (Χοιρινό κρασάτο) στη χύτρα ταχύτητας\nΘέλεις τούρτα παγωτό oreo; Φτιάξτη με 4 μόνο υλικά μέσα σε 5 λεπτά